Mino Le Ṭhansonak - Saya J. Khum - Chinland Today Media\nDecember 1, 2017 4:45 am·0 comments\n“Mino Le Ṭhansonak”\nThangso ve rero nacing ih thanso bet duhnak kan nei hi mi lungput kan bang ve zik thlang tinak a siin ka thei. Thil tha khal a si. Cun kan thanso zonak dinhmun pawl hi vun zoh hliah ngaingai sela santiluanin in hruainak sawn a rak si duh viau. Kan mai nor suah le tuan suah si loin a mahtein santiluanin in rak thlen mi a rak si ziar theu. Curuangah thansonak ti tongkam hi ning siang lote ih kan hlam ih kan sal rero a tul hrih lai. Thanso kan tul hrihnak zawn pawl sim hmaisa nung na, a fiang uar-ii ding ka zum.\nMai pumpi lawng zohtu kan tam hrih lai\nHnam a veitu le a seherhtu ngaingai, seherh lawng si lo ih caan le thazang, a tul cun sum le saw tiang cemliam ko ih seherh ih a poksuaktu hi kan mal zet lai. Tam sinsin kan tul. Ka thaw tak ih a rel theitu kan um zat tal hi a tuansuak ngaingaitu um hnik nungna cu sun hmuh theih, zan thelh loin kan cangkang zutzo rori ding. Laimi lakih ka hmuh tam bik cu, hnam cu duhdaw tiaw ve si, tuan suak le pawk suak cuang si lo, a tuansuak le a pawksuaktu midang an um khal ih, keimai tuahrel (organize) mi a si lo em mai, tiin a rak bawm le hnuthlurhpi tal kha paih cuang lo, cui bet ih a rel hnawng le rel setu lamlam si lala fawn pawl khi an si.\nKan um dan ding sawn cu hitin a si ti’n ka hmu. Mai sungkua cio neh takih cawm thei dingin kan zuam ding. Sungkua rilrawng ih ret cing cun miphun le ram hrang ziang hman kan tuan suak thei hrih lo ding. Cumi hrang tuan rero phahin phun hnam hrang thil tha a tuah suak tumtu pawl an rak um a si le, kanmah hmanin huaihawt ih tuan ding lam kan si kha thei ringringin kan remcan thiamdan tetein kan rak telpiin kan rak bawmbawi kei ih kan rak hnuthlurh pi ve ding. Mai thute thaw mai vawih te thaw, ti thufim hi duh hnakin kan sor tangkai tuk lam maw aw?\nKhua kan ruat lo\nCa thiam tapohin ca an ngan lo ih an siar uar cuang fawn lo. Research le thil zingzoi ding zingzoi dan a thiam ih, zingzoi mi le hmuhsuah thar mi khal mipi hrang a ngansuak thiam thlang tiin University pawlin Master degree le Ph.D. degree in pe ih, degree ngah bel belin research tuah nawn tahmun hlah. Ngan kha ngan nawn cuang hlah, ti na rengrengin kan talpawl.\nUniversity ih a hna bik cu an subject field hrang hmasawnnak a thlenter theitu ding mithiam, research tuah ih cui research ihsi ngah mi result pawl ngansuak ih hmasawtna thlentirtu, hrinsuah le cuvek minung hringsuak sin theitu ding mithiam hrinsuah a si. Kan nih degree kan ngah ih, university ih a tumtah mi, subject field hrang thil thar hmusuak ding ih research a tuahtu le cuisi ngah mi hmasawnna a khihzawn mi hmuhsuah thar result pawl phawrhsuaktu si ban cuang loin, “Ka ha ka tlak,” ti si awm takin hnangam zetin kan umaw men. University in a hrinsuah tum mi minung kan si ngah lo cingin kanmah rori hmanih kan si ngah lo mi university in a hrinduhmi minung hringsuak thei ding si awm takin university saya hna lamlam tla kan tuan hai lailai.\nRam dang zirsuak (scholar) pawl khal zum vek si ban lo kan va tam ta em! Thiam si, tuah si lo pawl hi ziangruangah hitin an um a si pei, ti’n ka ruat theu. Keimah le keimah ka lehawknak cu, “Khua an ruat lo a si pei,” ti hi a si. Khawruah sawsawh men hi a um ih, ruah ngaingai hi a um lamdang lala deuh tiin ka hmu. Khawruah ngaithlak tein an ruat a si ahcun miphun hi vei lo thei an si lo. Seherh lo thei an si lo. An seherh kei ih, an seherhnak a natsat dan izirin an cangsuak lo thei lo. Research tuahin thil thar an sawpsuah kher lo khal le an theihcia mi thiamnak le fimnak pawl mipi an hlawm tengteng ding.\nHai lo mi kan zir tam tuk\nHnam cangkang pawlin an hai mi lo thil zianghman an zir ciamco ka thei dah lo. An duhhril mi nunlamzin(career)-in a tul hai lo mi degree hi pe theitu umin pek tum khal sehla an la duh kem maw ti ding khi an si. Kanni cu kan hai lo mi, kan tuan tum mi le kan nunlamzin (career) hrilmi in a tul lem loh mi zirin kum 3, kum 4, kum 6 lai tiang tla kan thanghlo men ih. Cumi ihsi ngahmi degree cu khawruah ticangkang deuhtu le inn hngaktu zuk tar hrang menah hmangin kan nunlamzin hril mi hrang a tul ngaingai mi zir kan thok lala. A rei duh nasa. Cumi kan thehin kan duh hrilmi hna cu kan vun tuan thok ve fang. Kan society le nun har society, ei tlak bar tlak kan si hlan khi an hngakhlap emem fawn si. Khua kan tlai tuk. Company tivek, NGO tivekah a si le phei ahcun kan kum a rak luan man theu. Lole a luan zik leu leu theu.\nKan ram education system in a zir lo, ti hi kan hnemawknak leh kan hmaiphihfainak a si theu. Asinan atu cu zo khal an tuan hiar mi le paih zet mi lamzin lawnglawngah feh thluh thei dingin education policy a thlengaw thlang. A kaitu tlawngta lamin zalen tak ih duhhril theinak an neih(free choice) lawng si loin phunsang tlawng pawl khalin an tlawng ih kai tuding hrang an duhmi tlawngta an hril (free selection) thei ve fawn. Cuvek a si ruangah tu hnu zel ahcun university tlawng le a saya pawl khal um sawsawh menmen le a hmin ih cazirh ve sawsawh menmen tivek kha a um nawn lo ding, zirh thiam hleice, tuah that hleihce le hminthat hleihce an zuamaw thluh thlang ding. Darwin ih rak duan mi “Survival of the fittest,” kha kan practice ve thlang ding a bang. Curuangah kan ni khal, kan nun lamtluan ih kan sor tangkai tuk lo ding mi zirin can rei tuk tuk kan tham ralter nawn lo pei.\nDegree ti mi hi minung a suak tapohin an ngah ding a si, ti dan a um lo. Ziang ram hmanah a um lo. A um khal a um dah kel lo ding. Minung zo khalin anmah le hna cio an nei ding a si, ti dan lawng te um sehla cu a awm tuk. Curuangah kan tuan hiar mi tuan thei ding ih thiamnak kha university ah a um lo a si khal len university kai loin a leng ah vocational training lam lain kan tuan mai ding sawn khi a si. Kan tuan hiar mi le duhhrilmi zin hrang thiamnak university in course a pek riai loh cing khalin university ih kai ih degree ngah kan tum hrim hrim mi hi a tul lem lo. Kan duhhril mi le kan tuan hiar mi hna kha rawl bel ih hman tlak a si ding lawng te a thupi ke.\nHmasawt lo piin cangkan kan tum ciamco\nSumlut le tuansuah lam ih thangso si lo, hmanrua le thilri hmuah a suak tharthar hman thei tum si kan si hai. Hivek kan si sung cu kan thilri hman a san poh le kan tawpawp a kau ding. A san cu sumlut lam sangter thei si lo ih hmanrua le thilri lawng a model kan tisan ciamco si cun khat lamih kan sum hman theunak (cost on basic need) in maw tuar ke, ti ruah a tul. Ziang ziang maw neih cia zuar tahratin maw lole nitin hai mi ti le rawl quality poh tise koin maw kan um hen ke. Hivek hrilhro ih dik lo tak ih kan zuamawk zel ahcun kan nunau pawl poh khalin a heu thei lo mi zuar an hreh lo mai pang ding ih, kan tlangval thatha pawl khalin thil thalo tuanih hlawhawk le mi thil fir tiang an hreh lo leh mai ding ti a phanum.\nMiin sum lut a neih tam bet vivo ruangih a hmanrua le thilri ken a ticangkan hi tawngpa dawt ih dawt ding a si lo. Dawt dan dik tak cu hi ti sawn hi a si. An neih vek thilri neih ve mai si sawn loin anmah vekih sum lut pungso ve ding ih hna tampi tuan, lole hna thasawn tuan ih tan lak khi a si sawn. Cuisin kan sumlut lamah kan hmasawt ve a si len lawng an thil neih le ken vek kan lei ve ding ih, kanmah le kan thil neih a milaw ding. Mi hrekkhat anmah le an thil neih le ken mi milaw lem lo hmuh ding kan um hnuaihni.\nHmin tla hi Mirang hmin kan bunaw nasa. Nonawn deuh le phei cu mah le mah bel cop men khal si lo, hminsah lai ihsin sah tel hrimhrim tla kan si hai. Asinan theih ding kan nei. Mirang context ahcun Robert ti hmin nei tapoh chu an rualpi le sungkhat nai pawl cun Bob ti hi an kawh duatnak a si. Cubangin Anthony khal Tony tiin. Cuvek thiamthiamin nunau lam khal Deborah ti cu Debbie, Margaret cu Peggy lole Maggie tiin. Kannih Robert ti ih hminsak si ve lem si, Bob ti ih kawh ih hawi hehe men tivek, Anthony si si, Tony ti koh ih thei thiam lo ih um cuahci men tivek, nunau lam khalah Deborah si si ih Debbie ti ih vun kawh ih, “Debbie ka si lo, Deborah ka si,” ti talh pawl le Margaret si si ih Maggie ti’ kawh ih “Awi” nakcang thiam remrem lo kan si ahcun hmasawt loin cangkan kan tum tinak a si ding.\nSaya J Khum\nHai mi le Duh mi hlir thiam lo\nNunlamzin hrilmi zawn silo ni tin khawsak le hnatuan tlanlennakah duhmi hnakin hai mi hi a hmaisa ringring ding khi a si. Thil ti tulmi kan neih tikah, cumi ti theh ta le tifel ta lo tlain rualpi kan pal ih kan hei leng phah men. Rualpi kan lenmi pawlin thil ziang ziang mawsi in rak ruah ih hnuthlurh ding um ci pawl tla a rak si cun kan tul hai mi ti ngah lo tlain ni kan vui theu. Thil tha lo tak a si. Management kan thiam lo tuk. Time management lawng a si lo. Task management khal a si. Tul hai mi le tuah duh mi ahhin tulhai mi hi ti theh fel hmaisat tengteng ding a si.\nHna sang ngah theinak ding hrang ih tim tuah rero lai ih tuah duh mi thil rualpi pawlin tuah an rawt tik ih feh peng cih ve lala mai pawl kan sih zul sung cu kan hmasawt ngaingai hrih lo ding. Hlawhtling ding hin taimaknak lawng a tawk hmang kan neih pang kei, a tawk lo. Beih ngaithlak ih bei ih, thil dang ti cak mi le tuah hiar mi te te pawl tuah pangnak lak ihsin khal supawk thei a tul, ti mi hi kan hnghilh lo pei.\nṬuankhawm kan thiam lo\nKawl phun hnam hi zohthim an tlak nasa ti’n ka ruat. Singer le Actress pawl tla hla an sak tlang ih, mitcaw le bawmbawi tul pawl bawmnak hrangah tla hna an tuantlang thei. Tumtah mi Mission an zoh thiam. Zo thawn ti lam si loin Ziang hrang ti mi zohin an tuantlang thei. Cumi khami thawn ka zai tlang thei lo tivek hniaihniai a um ve lo. Kanni cu thiltha khal tuah khawm nung na, kan tuanpiaw thei mumal hai lo. Mission zoh loin minung kan zoh theu. Thil pang a um ih khaw thar sah mai nun le khawtlang ih lungawi lo tik ih khaw thar din lawk mai nun hi kan pipu hnen ihsin kan sawm nasa ha maw, thu kan duh hai tuk maw ziang hen. Tuankhawm, tuantlan tik ih thawmvang nei tak ding vek khal thawm vang nei tham lo te tein kan um darh pherhphi ih. Um teptep law’n kan um khelkhi. Tihzahum thamin kan tuankhawm thiam a si le hi hnakin tampi’n kan thangso lai ding.\nMah le fehnak zawn cio ih hlawhtling ko feh kan mal\nThil thiam del dul, ziangah hman si kupkap lawlaw si lo pawl kan tam nasa in ka hmu. Amateur lawnglawng kan tam ih, professional kan mal nasa. Thupi hlapi ngaingaiah thiam ve sawsawh pawl cu an hnawng thotho. Cun thiam ve sawsawh pawl hnakin thiam ngaingai pawl hin hnam an hminthatter sawn. Mah le hmun cio ih professional zet ih tuan thei cinri kan tam len lawng kan hnam hi mi phunhnam dang tlain pawihai thil dangdangah in rak pan thlang ding ih, phun hnam hmin kan mawiter thei ding kha a si. Phun hnam dang pawl ih ra pan tlak khawp professional paziat ha kan siarawk thei ke le?\nIt’s my life lak dan tawk kan thiam lo\nIt’s my life ti hi a hlasaktu’i sam zatin kan sam suak tam ve. Upa sawn le Saya pawlih thusim tla a thatnak te te ngai ih theihthiam tum lo’n “Ka nun a si hi, ka thu thu,” kan hei ti thlang.\nHlan minung kan mawl lai deuh ahcun tawnteh mi hi zirhtu tha bik a si, “Experience is the best teacher,” an rak ti dah. Asinan atu cu thil ziangkim tawnteh hnu lawnglawng ih kan theithiam ih kan fim cop zel ding a si ahcun tisualnak hrangah caan tam tuk a cem ding ih, kan nun sungah kan si ding zat kan si man lo ding. Curuangah midang, a hleicein hmai ih rak feh zotu pawl, hnen ihsin an ti palh mi leh an ti fuh mi zohin tisual mal thei bik le tifuh tam thei bik dingin nunkhawsak hi kan tum ding a si, tiin “Experience is a good teacher for fools,” tiah an thlak zo.\n“Ka nun a si si,” tiin zu kan in, kuak kan fawp, nuam kan cai. Asi nan kan sung le te pawl, kan nu le pa, kan te le fa pawl an si ding zat an si thei lo phah theu. Kha, na nun na hman danin midang a hngawng ban viau lo maw. Na sual viau ih na mualpho dan a lansarh viau ah phei cun na sungkhat naivai le na miphun na mualphoh a si. Miphun nei lo, sungkhat vuangva nei lo si aw la cu thu dang. Kan nun hi kan nun a si nan pehtlaih cu a nei a si, ti kan theih a tha. Na nun kha zo thawn hman pehparaw lo sehla upa le saya pawlin khal ziang hman lo sim ding an nei nawn lo ding. Asinan minungah cuvek a um thei lo tluk a si. Mi pakhat khal “Ka nun a si si, kei mai thu,” a ti ih, ri bekthlek ko zu a in. Cu hnu cun um men thiam nawn lo’n motorcycle a hei mawng. Innsang hnih tei hruang a hrut siatsak ihleiah nauhak pakhat a siatsuah. A nun a hman duhdan danin a hman ruangah midang thawn pehparaw loin a um thei tinak le a si cuang lo. A minung lakah a tlangleng thotho. Minung lakih a um thotho tikah a nun danin midang parah hngawng a nei. A nun a si lo mi, midang nun tiang a buaiter. Kan duh dan ih um ding in right kan nei men ding nan, midang nundan le umdan va tibuai ding tiang cu right kan nei dah lo ding. Minung cu social animal a si tlat mai. Umdan tha, nundan mawi le khawruahdan dik hi a thupi nasa. Karl Marx-in, “Ka ta hmang ka rak tiaw ih, society ta ka rak si ziar. Society hrang nun a rak tul ziar,” a rak ti.\nKan worldview bi tak mai sung ih khua ruah ruang ih, “Ziang nge,” titu pawl lakih mal laite ih in theih ve hai tikih mi lar ngaingai ih neihawk mai lovin le Kalewah hman thleng ban lo kan cangvaihnak fahrah te te ruangih tum awter tak ih umhmun hriam ih hriam ve mai mai lovin ram level, global level tiang khaw ruah kan zuam thlang ding. Ca ngan thiam na tiaw maw, kan ram pumpi ih minung zatek ziang hmuahin ha na cangan siar? Zaithiam na tiawter maw? Na VCD tuah mi kha ziang pawlkom mawsi ih inn tin ih a hnekih hnek miah loin copy zianghmuah na khawng thei ke? Kan ram pum ih minung zatek ziang hmuah in ha rak ngai ngah ke? Rel tham sim tham lo te an si ding. Hi hnak ih tam pi ih thangso ding cun ka puan inn kan kauhter a tul.


The Myanmar Times A Mual Pho | Falam Online Media\nThe Myanmar Times A Mual Pho\nKawlram sung lawng silo, leitlun huap tiangih langsar The Myanmar Times cu thla 3 sung a lang te`n hnaṭuan an cawl tum lawk thu Official in Facebook cahmai ah mipi theihternak an nei.\nTheihternak cu February 23 ah an suah mi a si ih ca sung ahcun “kan thuthang siar ṭheutu mipi le kan company ihsin thehlarnak nei ṭheutu hnen ah theihternak kan nei duh.”\n“Myanmar Times neitu Myanmar Consolidated Media Co., Ltd. cu thla 3 sung hnaṭuan a cawl lawk dingih nitin thuthang kan suah ṭheu mi Myanmar Times Daily (Myanmar le English Edition) siseh, Myanmar TimesWEEKEND, Myanmar Times website (Myanmar/English), Myanmar Times TV, MCM Printing House, Myanmar Times Facebook, Twitter le News App tipawl cu 2021, February 21, zinglam nazi 10 in hnaṭuan a cawl thok a si” tiah an tarlang.\nAn cawl naksan cu tarlang a si lo nan an pu bik in ralkap mithmai zohin hna a ṭuan ter hai ruangah zung hnaṭuan Journalists pawl in an ngol san ih hnaṭuantuding an deihaw nawnlo ruangah an phit lawlaw sungmi a si tiah ramsung media ṭhenkhat in an tarlang.\nThe Myanmar Times i Journalist pawl hnaṭuan an bang nak thuthawn pehpar in “newsroom editor 5, reporter 9 le video journalists 3 in hnaṭuan kan ban san.”\n“The Myanmar Times cu bulpak ta a si vekin zalen zet i thuthang thlah ding hi kan duh mi a si. Asinan, ralkap in kan hmin nan tarlang tikah cutin nan ngan ding kha tin nan ngan ding tiih thu an suahmi cu kan pu in a lungkim pi. Cun, ralkap i media conference an tuah ṭum ah rampi huap media zaten fehlo dingin thutiam kan nei. Cuticingin kan pu cun fehlo theihlo in in hnek. Curuangah hnaṭuan kan bang a si” tiah Myanmar Times ih hnaṭuan hmin tarlang lomi mipakhat in irrawaddy hnen ah asim.\n“During this circumstance, we have to help people know more about the current situations. Our reporting will be meaningless if we don’t report about the current crisis and our word usages are being replaced with weak ones,” said an editor at MMtimes https://t.co/Xzx83HvQro\n— Annie Zaman အန်နီ (@Natrani) February 18, 2021\nAsinan, The Myanmar Times ih Chief Operating Officer U Wai Lin cun Journalists pawl ih puh mi cu a el ih “Ministry of Information thusuah thlun dingin le media phung thlun ih ṭanbul nei lo ih thusuah dingin kan sim mi sawn a si” tiah a thiamthu a rel.\n← Chinmi telin Malaysia ih um Kawlrammi mipum 1000 luan cu Kawlram ah kuat kir sal an si\nFalam Harhdamzung hnaṭuan pawl in CDM ih teltu hmin cazin le Theihternak Capi suah →\nKan hmakhua a pit, Hnon kan tuar ti`n ramsung CDM tuahtu pawl vansang mangbangin um\nChin ramri doawknak ah ralhraang SAC ralkap 20 lenglo thi


Chin New Year – 15, Adelaide Khawpi Ah Hmang Ding - Chinland Today Media\nSeptember 17, 2015 12:24 am·0 comments\n2013 Chin New Year, Melbourne ih hmanlai\nAustralia thleng Falam pawl cun Chin New Year – 15 Puai cu Adelaide khawpi ah hmang dingin an tim laam aw thok rero zo. October 2- 4 tiang hman a si ding ih lehzuamnak, nunphung laam, santhar laam, Miss Australia pawl hrilnak a um ding.\nChin Community Victoria Inc., Melbourne ihsin a fehtu ding mi 150 lenglo an um zo ih Brisbane ihsin mi 20 lenglo khalin feh dingin an ralring zo tiah Chinland Today Media cun thu kan dong. Perth le Sydney khawpi lam khalin himi puai hmang dingin feh an tum tiah thu kan theiih mi ziangzat cekci a si ding ti cu theih a si hrih lo\n‘Tuikum Chin New Year hrang kan ralring nasa ve zo. Football, Volleyball nu/pa, Table Tennis, Miss Australia hrilnak, Live Concert pawl le cultural night pawl kan hmang ding.’tiin Salai Kham Bawi Thawng, Chin Community Adelaide hotu cun a sim.\nChin New Year hi Australia ah kum hnih veikhat hman theu a siih tuikum hi a vei 5 nak ding a siih Adelaide ih a thlen veihnihnak ding a si. Adelaide ah Falam mi 400 zik an um ih Australia Falam khawpi ti theih ding khawpin Falam mi an tamnak hmun a si.\nThuhla kan dondanin himi puai ah Chin Community Australia; Australia thleng Falam mi funtom pawlkom khal in thurel khawmnak an nei ding.#


PATHIAN THEIH OLNAK - Chinland Today Media\nPATHIAN THEIH OLNAK\nNovember 3, 2008 6:09 am·0 comments\nPakhat le pakhat tlunah duhdawtnak nan neih ahcun zokhal in\nKeimah ih dung thluntu nan si kha an lo thei ding. – John 13:35\n– Ezekiel 16:18;\n– Thufim 12:15-28\nTuvek tikcu hi Catalog timi theih-olnak thuthang zaiternak ngah tikcu a si. An zate’n atu rori ih kan ttulmi theihternak a tel ringring. ‘Tlai hlah!’ ‘Leiteek a um,’ ‘atu ah hmin pek aw’ ti an si ttheh. An um le um lo hman kan thei dah lomi an si nain kan ttulzetmi an bang ttheh.\nThil tuahtu pawl hin an thil tuahmi midang ih duhzetmi siter dingah a phunphun an hmang. Cuvek in Khristian pawl tla hi Pathian theih olnak dingah tuahmi kan si. Kanmah pawl cu Pathian in leilung a peek dingmi hmuhsaknak kan si. Pathian in kan sungih hna a ttuannak cu midang in si an duh ve ding maw, duh lo ding ti cu kan par ih an hmuh, an theih daan ah a tthum aw.\nJesuh in a dungthluntu pawl hrangah thla a cam, pumkhat an sinak ding le Pathian ih thlahmi le a duhdawt mi an si ti an theih ih Amah Pathian an duhnak dingah (John 17:23). Kan sungah Khrih a nun ahcun Pathian ih duhdawtnak langtertu kan si. Kanmah in duhdawtnak kan tuah suak thei lo. Pathian in a tuah ih kannih cu a sersiammi (tuahmi) kan si.\nThuthan le theihlarnak kan zoh vekin na nun in midang ziangti’n Pathian a theihter. Pathian ih tthatnak le Pathian ngainatnak na nun in phuansuahmi a nei maw?\nLeitlun mi in kanmah ah ziang an hmu?\nAn duhzetmi ziang a um?\nNgah duhzet mi an hmu maw?\nMi hnen thlentu duhdawtnak.\nZumtu cu “Pathian thehlartu” na si, Mi in na nun ih an hmuhmi an duh maw?\nHmuh Fiang Thei lonak ihsin


Italy Ah Myanmar Ram Hrang Thlacam Khawmpi An Nei – Meifar\nItaly Ah Myanmar Ram Hrang Thlacam Khawmpi An Nei\nItaly khawpi Rome ah Myanmar ram hrang thlacam khawmpi an nei, May 29 sunah Catholics le Buddhists pawl cu Milan Cathedral biakinnpi ah thlacam khawmpi an nei ih minung khal an tam zet.\nPope Francis, Archbishop Mario Delpini in a hoha ih thusim tawi anei. Archbishop Mario Delpini in “Myanmar ramsung buainak ah sualnak nei lo minung tam zet an thi zo, Myanmar ralkap pawlin sualnak nei lo nauhak tete khal an that.\nKachin le Kayah ramsung ah ralkap pawl an cangvai nasa zet ih mipi inn le lo pawl an urkang sak, an thatmi lakah Christian khal tampi an um. Kayah khawpi Loikaw le Pekhon cu Catholics ih rawngbawlnak tualrawn pakhat a si.\nMyanmar ram cu kan unau Buddhist pawl ih ram a si. Tuisun ah nan ra tel thei ve ih kan lungawi. 2007 kum khalah Buddhist phungyi pawlin Saffron Revolution tin zalennak an rak sual ih ralkap pawlin an kap that ciamco zo…” tin thutawi a sim hnuah phungyi pawl thawn thlacamnak an nei tlang.\nChina In Fa 2 Lawng Neih Theih Timi Daan An Ṭhialbal\nBenjamin Sum Covid-19 Nat A Kai


awek tudung cun hisap konek\n78% 142 LIKE!\nFree porn videos and free download porn movies. download free porn video awek tudung cun hisap konek, mp4 porn, hd video 3gp 2019, iphone adult movie from this porn archive. awek tudung cun hisap konek 3gp video, bokep 2019. online porn with new videos of slutty teens, busty babes and dirty moms daily.\nCategories: teens, asian, fingering, threesome\ntanya tate all porn videos download\nleah gotti xxx hd porn\nxxx video by japan\nmassage sex pon maly\njapanese sex movie video download\nindo teen sex free download\nbig asshd com\nfull hd xxx new movies\nindin hd sex sex hd video\nxxx japani sexx hd\nxxx vibeo full hd full sexy com\nchina sex video sdownload l\nxxx fulhd vedios big ass www com\nxxx chaina sex hd video\nindonisiya sex porm\njaya sex video f p hd\nfree download double penetration sex videos\nangelwhite xxx video downlode\nworld beauty girls porn sex video


Pathum Thani, Thailand to Cueto, Cuba - Savvy Time\nPathum Thani, Thailand to Cueto, Cuba\n9:00 pm21:00 in Pathum Thani, Thailand is 9:00 am09:00 in Cueto, Cuba\nPathum Thani to Cueto call time\nBest time for a conference call or a meeting is between 7pm-9pm in Pathum Thani which corresponds to 7am-9am in Cueto\n9:00 pm21:00 (Pathum Thani, Thailand). Offset UTC +7:00 hours\n9:00 am09:00 CST (Colombia Standard Time) (Cueto, Cuba). Offset UTC -5:00 hours\n9:00 pm21:00 Pathum Thani, Thailand / 9:00 am09:00 Cueto, Cuba\nPathum Thani Information\nPathum Thani Facts\nAmphoe Bang Kadi, Amphoe Muang Pathum Thani, Amphoe Pathum Thani, Ban Bang Kadi, Ban Patok, Bang Kadi, Changwat Pathum Thani, Muang Pradhum Dhani, Muang Prathum Tani, Muang Prathum Thani, Mueang Pathum Thani, Padumdhani, Pathum Rani, Pathum Thani, Pathumthani, Pradhum Dhani, Prathum Thani, Pthumthani, Ratkhum Tkhani, ppatumtani, pthumthani, thesbal meuxng pthumthani, Ратхум Тхани, پاتھم تھانی, ปทุมธานี, เทศบาลเมืองปทุมธานี, 빠툼타니\n14° 00' N Latitude / 100° 31' E Longitude\nPopular Pathum Thani Converters\nPathum Thani to EEST\nPathum Thani to AMST\nPathum Thani to ST\nPathum Thani to WEST\nPathum Thani to Belo Oriente\nPathum Thani to Centar\nPathum Thani to Canela\nPathum Thani to Hongch'on\nPathum Thani to Malavalli


A POI KHO TAKTAK MEITHAL ZUN 30 LE KUAN AN TLEIH PIAK HNA – The Chinlung Post\nMay 27, 2021 admin THEIH TLEI 0\nPeople Defense Force an meithal tamngai an tleih piak hna. People Defense Force nih Thailand ah an cawkmi meithal hna cu tleihpiak an tong tiah an langhter. Hi konghe pehtlaiin thanhnak an tuah mi cu Shan ram, Tachileih ah kuat dingmi hriamnam meithal hna cu Thailand ram ah an tleih piak hna. An tleihmi meithal hi zun 30 hrawng asi tiah an chim.\nRelchih:CAUSED OF MYANMAR SOLDIER, Ram le miphunhrang nunnak thapih ralkap le a lamtang dotupawl full support kan lo pe a si.1 Ralkap Aanasin pawl thilti mi duh lo ruangah buainak a sosang sinsin. Army le Revolutionary pawl do-awknak civil war hmuntin ram tinah a suakih ralkap pawl vansangtiril an tawk! Awloksawngin tactic phunphun an play. Revolutionary pawlih duh le beisei cu” Ralkap thuneihnak hlawnih Federal Democracy ram din “ hi a si.\nPahnihnak. Zokhalin ma’i ram le miphun dinsuah kan duh thluh. Sina’n mahte dinsuah a theih lo zia kan theicio ko khah!. Hi rampi revolution nakah ralkap cozah hlawnduhtu civil revolutionary support tu maw Army support tu ha na si? 3. Justices and Unity duhtu na support lo ceng asile Ralkap na support tinak a si. Civil war hruangsungah ngaidamawknak le dimdawiawknak a umthei lo.\nSunlak na duh le ngaidam aw.Cah na duh le zuah hlah! Party election ahcun ram le miphun hrang thatnak/hlawknak hmuh theinak a si ahcun ziang party khal tuanpi a poilonak lai a um. Hmanseh, tucu party election a siloih rampi dothlenghnak (revolution) a siruangah thapetu na si thei lo khal le thangre vuakthlak bangin daiten um men awla na lu na nun simei.\nCaused of myanmar soldier” rengreng pakhat hman tha a um lo ram le miphun hrangah.Hektu(Dalan)rengreng zuah hlah uh! Mipi thih poitinak neilotu cumaw na ngaidam ke? Lamlam thenfai thluh ding. Cucu ralkap sungnak ding le ram le miphun zalennak ding a si sawn. Credit: Thawnga Lv


Lebanon Ihsin Israel Kap - Chinland Today Media\nLebanon Ihsin Israel Kap\nJanuary 9, 2009 6:18 pm·0 comments\nLebanon Ih Sin Israel Kap\nIsrael cun tihni zan zanvar in Gaza khawpi cu a kap rero ih. Hamas pawih hmun pawimawh vawi 60 lenglo Bomb a thlak. Himi laiah Labanon ih sin Israel ram saklam cu Rocket in vawi 3 an rakkap ve ih . Himi hi Israel khalin an kaplet cihve tiah Israel ralkap thu puangtu cun a sim. Lebanon ihsi Israel an rakkah ruangah Israel in Gaza a siim nak hi a luar deuhdeuh thei tiah zum asi. BBC in a simnakah Lebanon ihsi Israel an rakkah ruangah himi buainak hi a sosang sinsin thei asi tiah a sim.\nIsrael nitin thuthangca pakhat Haarretz cun Lebanon ramih si kahmi Rocket cun Israel khawpi pakhat, Haifai khawpi saklamih, Nahariya a kap ngahtiah a sim. Himi hmunhi 2006 ih Israel leh Hezbollah pawl an do awk laiih Hezbollah pawlin Rocket ih ankah ttheunak hmun asiih Cu ruangah Israel pawlcun himi Rocket kaptu cu Hezbollah pawl an si tengteng dingtiah an sim.Asinan himi Rocket kaptu hi Hezbollah leh ziang pawl danghman in an kahmi ah an rel langlo. Himi laiah Israel cun Gaza cu nasa zetin a nawr sinsin ih. Gaza City thlanglam kap ah Israel ralkap pawlhi an lut thluhzo. Egypt leh Gaza rit awknak Hamas pawlin Egypt fehtlangih ralthuam hriamnam an lakluhnak leilung sung lamzin khal an bomb siatsak thluhbetzo.\nIsrael ralkap pawlhi Tank rualthawn Kisufim ramri, Kanna, ihsin raldo nak vanzam in tlunlam ihsin a kil vivo ih. Tu ah hin Israel vanzam pawlin, Rafah khawpi ah ca tamzet an thlak reroih mipi vangtlang pawlkha an in leh lo suahsanih hmunhim lamih thiar awsuak dingin theihter nak an pe. Pope Benedict cun Israel in ni 12 sung Gaza a kahhi cu bangthlang sehla a duhthu a simih. Mipi vangtlang thisen suak tamtuk leh nunnak cemtamtuk cu pawi ati thu a sim. Israel leh Hamas pawlcu remnak tuah tlang dingin zo veve khal sup aw hram dingah a ngen. German cozah cun Gaza cu tuidin hmunah Juda mipawl sal vekih an retkhawmnak Concentration Camp a bang vivo a ti. Himi laiah Israel cun Gaza a sim nakhi bansan a duhnan Hamas pawlin Rocket hmangih Israel an kah ringring mileh Egypt fehtlangih ramdang ralthuam hriamnam an lakluh ttheumi an bansan a ttul asi ati.Gaza bialih mipi pawlin nitin thilttul mi lakluh nakah nikhat sungah nizi 3 sung Gaza an kahnak hi an cawlhsan ttheu ding..\nRussia In Ukraine Gas Ruk Puh\nEuropean Union palai pawlcun Russia leh Ukraine Gas Supply cungcangih an hmuh thiam awklo nakcu rem dingin theitawp an suah rero lai. Russia ramih Gas Company umsun Gazpom hotu, Alexei Miller, leh Ukraine State Gas Company hotu, Oleh Dubyna cun an karlak buainak relrem dingin European Union hruaitu pawl an hmuh dingih.\nRussia cun Ukraine cu an ramsung fehtlangih Gas Pipeline tumpi sungih sin Gas ru ttheu ah a puh ih Gas an leinak man tampi peduhlo ah a puhbet. Himi ruangah Russia cun kandung zarh khat laiih sin Ukraine ramah Gas a kuat lut duh nawnlo ih Cu ruangah Ukraine ram fehtlangih Gas lalut tu Europe ram tamzetcun Gas ah harsat nak nasazetin an tawng rero lai.\nRelzo vekin Europe rampawlin Gas an hman mihi 25% cu Russia ihsin Ukraine ram fehtlangih Gas Pipeline tumzetih an lakluhmi asiih. tu ah cun harsat nak nasazet an tawng asi. European Commission President, Jose Mannel Borroso cun Russia leh Ukraine cu Gas hmangih Europe ram tampi harsat nak tuahtum ah a puh lehih rem awknak tuah zang dingin leh Gas laknak lamzin khal ti tlang zang dingin a nawr. Russia leh Ukraine ramri ih Gas hlo zohfel tu ding mithiam khal thlah dingin a tiam.\nUS Vice President Thar Joseph Biden In SawiSel\nUS President thar Barack Obama in Senate Intelligence Committee rawn hmaisa talo ih CIA Director dingih, Leon Panetta a ret maicu Vice President thar Joseph Biden cun a sawisel ih. Senator Biden cun thuthang latu pawl hnenah Obama in himi cu a tisual pang asi a zumthu a sim. Joseph Biden cun a mahcu Vice President si hman sehla Senator a si lai ruangah ziangkimih a thuruah micu Senator ngaigtuah nakih sin a lakmi asi thluhlai tiah a sim. Joseph Biden hi tuithla ni 20 ihsin Vice Presidnet ih lakluh asi dingih cumi ihsin Senator asi nak hi a bansan dingih tu ah cun thu neihnak sangzet neitu Senate Foreign Relation Committee Chairman asi lai.\nUS In India Bawmtum\nUS cun nikum Navember ni 26 ih Mumbai khawpi buainak ruangih US minung 6 thiih midang 200 zikte thihnak suakter tu misual pawl zingzawi suak dingin leh misual pawl hremnak dingah US cun India a bawm dingtiah a sim. Hi thuhi Federal Bureau of Investigation (FBI) thupuangtu cun News Agency a sim. US cozah dan vekin US minung thattu cu US cozah in hremlo ih suah men dingcu rem atilo ding atiah a simbet. Asinan himi thu buai zingzawi nakih a hmuhsuak mileh a theimi um khal sehla India ram sungih thil thleng asi ruangah US in a theimi leh zinzawi suakmi thu Charsheet a tuahmi pawl leh misual hrem danding thu ah cun India cozah thil timi cu a ringcih ding. Misual hawlsuak nak dingleh hremnak dingah cun US cun India a bawmding ih US cun a ram minung thattu cu khuitawk hmun leh khuitawk ramkhalah a dawi vivo ding a ti.\nHimi laiah Pakistan cun an National Security Adviser, Mehmood Ali Durrani cu a hna ttuan ttha theilo ah puh in an bangter. Pakistan Cozah cun nikum Navember 26 ih Mumbai buainak ruangih India leh Pakistan ram hnih karlak khingkuai tum vivo cu Durrani in Cozah hna ttuandang hna ttuanpi ttha lo ah leh a mai kuanglo nawrah an puhbet ih a hleice in humhim nak lamah Politician pawl thu relpi dahlo leh thurawndah lo ah an puhbet.\nDurrani banhlan zarh khat ah Pakistan cozah cun mumbai buainak tuahtu misual 10 lakih a nungdamih kaih ngahmi umsun Ajmal Qasab an rammi asi tiah an puangfel zo ih.Qasab hi can reipi sung Pakisrtan hin a rammi ah a pawm duhlo ih. Asinan FBI leh India Intelligence pawlih thu zinzawi nakih sin an hmuhmi thil fiangzetih theih suahnak a um raungah Pakistan khalin a pha thei nawnlo ih. Pakistan Foreign Minister Sherry Rehman cun Ajmal Qasab cu Pakistan ram leilung mi diktak asi tiah a puangfel. Cu mirualin National Security Adviser Mehmood Ali Durrani an banter nakhi Pakistan cozah in a hmai phiahfai a tumnak asi tiah zum asi.\nTikcucan hmangdik hram aw nikhat sungah nazi 24 a umih nazi 8 sung hna ttuan awla nazi 6 suminute 15ng it aw, nazi 3 sung casiar awla, tetal thla cam aw, Tikcucan lawng nanei tampi lai..\nIsrael In Hamas Hotu Kapthat\nIsrael Ralkap Pawlin Palestinian An Kap Bet Sal\nHamas pawlin Israel cu Roket in an kap sal zo\nLeitlun Tibuai Zettu Leh Hna Hnawkza Korea Thu hi Malten Zoh Tlang Uh Si


Hnihsuak Thungai (6) | VCTH\nHnihsuak Thungai (6)\nHome » Cahram » Hnihsuak Thungai (6)\nBy vcth on April 21, 2010.\nAn lawm aw daan\nCharlie Chaplin ih zukmi the gold rush zuknung cu Eaistein in a duh ngaingai. Curuangah Charlie hnen hitin lawmnak ca a hei kuat.\n“Ka rual, the gold rush cu a ṭha tuk lawmmam, a duhsannak khal a fiang, mi hmuahhmuah nih tla an theithiam ding, khawvel ah na hmin a thang tengteng ding”\nCharlie nih ca a hei let saal.\n“Sayapa,nangmah hi si lawm tlak taktak sawn cu, na Relativity theory hi zohman nih kan theithiam thei lo nan leitlun ah hminthang bik minung na si thei hi”\nFrance mi, cangamthiam, mifim Voltaire cu mi pakhat in tong duh ah lamhla pin a ra pan. Nan a tunu sawn lawng nih a ra tong , ei ding in ding pawl a tuah sak, cule ṭhaten a rak biak. Voltaire cu a pawt duh ta lo.\nA tlung hlanah mikhual cun ca tawite a ngan ta.\n“Pathian ah ka lo rak ruat, si, cui ka ruahnak a dik ti tu ka hmu fiang, ziangahtile lo tong theih na si ual lo maw”\nCui mikhualpa’i teernak ca tawite Voltaire in a sair veten a uar tuk ih va dawi tahrat in inn ah a kir pi saal.\nRussia mi hlangan le awnmawi ih hminthang Pokrass nih a nauhak lai thu a vun rel saal.\n“Ka cing lai, kan nauhak te laiah ka nau Danny thawn hla kan ngan ṭheu.Voikhat cu hla suahtu pakhat hnenah kan va sak.Kan hla a ṭha lo tuk ih maw, kan nauhak tuk ih in zum lo maw thei hlah, a lu a thing nasa. Culaiah dawr sungah nupinu pakhat a ra lut ih kan hla notes pawl a zoh, cule nan hla cu a va ropi ve tiah a ti ih in lei ta riai, cui nupinu cu ka nu a si,hehehe.”\nSiangpahrang a thi\nHolland mi philosopher B.Spinoza cu a inn hlangnak inntekpa thawn Chess an lek ringring. Voikhat cu inntekpa nih mangbang in hitin a hei ti.\n“Kei hmuah ka sung le thinnuamlo in ka um si khawh, nang hmuah na sung le tla lungawiten na hni siamsi thei hi ka lo mangbang”\nAnih in “Ka lungawi thotho nak cu ka sung ruangah si lo, zodeuh kan sung le khal siangpahrang a thi ṭul si lo maw! Siangpahrang uknak a duh lo tu ka si ruangah siangpahrang a thi phot in cu ka lungawi si ko”\nThuthangca pakhat ah editor a ṭuan laiah Mark Twain cun mibumhmang a si tin a ruatmi pa’i thu cu hi tin a ngan.\n“Mr.N cu a hmai zawn cekci hmanah cil ih phui tlak a si lo”\nMr.N nih ta-ya-a-cuai ruangah thuṭhennak zung in cui thu cu a ngantu in remsal seh tiah thu an suah. Cuveten Mark Twain nih hitin a remsal lohli.\n“Mr.N cu a hmai zawn cekci ah cil ih phui tlak a si”\nA tlai tuk\nCanganthiam ruangah Nobel laksawng an pek kha a rak sang lo tu Bernard Shaw cun a elnak san kha hitin a sim.\n“ Hih laksawng cu tilian ih fenmi pakhat, amah ten a teimak, a zuam, tikap ah a thleng saal zo, cui hnu ah mirunnak lawng fate hei pek vek khi si ko lo sawm”


Kan Dung Zarh Sungah Ukraine President Cu Veithum Thah An Tum Nan An Hlawhsam >>> – Meifar\nRussia in Ukraine ram a siim rero laiah leitlun ih misual pawlkom pathum khal sumpai tam zetin a ruai ih Ukraine president kum 44 mi that an fial. Himi doawknak ih telve duh lo Russia FSS pakhat in an cangvaihnak cu Ukraine ṭuanvo neitu hnenah a thupten arak sim thei.\nRussia cozah in mithat hmang pawlkom hnenah an that dingin hmin list 24 a pe ih sumpai tam zetin mithat a fial. An ruaimi pawlkom pahnih cu The Wagner Group le Chechen special forces pawl an si, Russia cozah thawn pehtlaih awknak an neih lo ruangah himi pawlkom in Ukraine president an that thei asilen Russia cozah in anmai cangvaihnak a si lo thu an rak phuang thei.\nPawlkom pakhat cu Russia kuthnuai ih cangvaitu a si, The Wagner Group pawlkom sungah mithat hmang mi 400 an um ih leitlun hmun dangdang ah tualthat dingin an rak feh ṭheu. Mithat an thiam tuk ih an sulhnu khal hmuh ding um nawn loin an cangvai thiam, phenthlam ihsin an cangvai thiam an ti.\nCuruangah US president Biden in Ukraine president cu a phone ih Ukraine ram ihsin tlansuak dingin a fial, a tlannak ding lamtluan khalah US ralkap pawlin an lo kilhim ding tin thu a cah. Asinan, Ukraine president in, “Tlan ka ṭullo, ral kan do lai. Tlan aiin cerek, ralthuam kan ṭul sawn” tin US president ih sawmnak cu arak hnawng.\nKan dung zarh sung lawngah Ukraine president hi veithum rori thah an tum nan an hlawhsam, misual pawlkom pahnih cu an cangvaih hlanah Ukraine ralthiam pawlin an rak nuai cimit man. Pawlkom pakhat khal hlawhsam in an kirsal.\nA Tlangval A That Ih A Serh A Tansak Hnuah A Thup, Palik Pawl Hnenah, “Nuam Zetin Hawl Uh” A Ti


Chin Mi 1300 Lenglo Mizoram Ah Tlan : AA Zo An Si? - Chinland Today Media\nNovember 30, 2017 2:13 am·0 comments\nMyanmar ralkap le Arakan ralkap (AA) pawl an kahawknak ruangah Chin mi khawte ih um mi 1300 lenglo pawl cu Mizoram ah an tlan tiin India thuthang in a tarlang.\nPaletwa le Rakhine ramriih kahawknak ruangih tlan an si tiin Hindu thuthang cun a tarlang. Mizoram Lawngtlai kiangkap ah tlanin beunak hawl ah an vakvai titla in thuhram laknak cun a tarlang. Lawngtlai thuneitu pawl ih an sim dan ahcun hivek ih Chin mi pawl an ramsung ah tunai te ih an tlan luh hi a vei 4 nak a si titla in a tarlang.\nMyanmar thuthang tuum le rinsan tlak a simi Irrawady le eleven cun Ralkap pawl le Arakan Ralka pawl an kahawknak ruangah, ralkap lam mi 11 in an thih phah ih hliam tuar mi 14 an um tiin November 9 ni ah an rak tarlang. An kahawknak hmun tiih an tarlang nak cu Kaldan Tiva kiangkap ah a si tiah theih a si.\nKan dungkum ihsin Arakan Army pawl hi Chin ramkulh ah um hmun khuar in an cangvai thok. Hi tiih an cangvaihnak thu ah CNF pawl in Chin ram ihsin tlansuak dingin an rak nor ve dah zo.\nTu naite ih an cangvaih salnak thu khalah CNF hotu lak ih pakhat Dr. Sui Khar in theitawp suah in kan nor tiin a ti. AA ralkap pawl hi 2008 ih ding mi an siih Rakhine mi pawl hrangih mahte dinsuah zalen theinak ding hrang tumtahnak thawn a dingtu ralkp bu an si. Kachin Independence Army pawl thawn lamṭang tlang in an um ih an ralkap hrekkhat tluk khal Kachin pawl ih zirh mi a si tiin thuhram laknak cun a tarlang.\nA umhmun hrambunnak ngaingai cu KIA pawl ram a si nan an cangvaihnak pawl cu Kyauktaw, Mrauk-U le Rakhine ram ih Myinbya, Chin ram ih Paletwa lamah a tam.\nAn ni pawl hi KIA, Ta’ang National Liberation Front le Kokang ih hrambun Myanmar National Democratic alliance Army pawl thawn kutsih khawm in Northern Alliance tiah an ko aw ih an zaten 2015 ih Myanmar Ram ih kaihdaih lungkim khawmnak, National Peace Agreement khalih a tel duhlo tu pawl an si.\nShan State Hluattaw cun hi Northern Alliance pawl hi “Terrorist Organisation” tiin kan dung kum ah an rak ti dah hngehnge.\nREF : Hindu, Forntier Myanmar, Irrwaddy


PDF Lemcang Ralkap Pawlin Minung 12 An Kai – Meifar\nSagaing Division, Tangse Township, Leikchan khua ah ralkap pawl an va lut ciamco ih khuasung mipi pawl an kap. August 28 sun ah ralkap pawl cu an khuasung ah umhmun an va khuar ih mipi cu ramlak ah an tlan, an relh.\nLeikchan khua ah innsang 300 hrawng an um ih mipum cun a thawngtel an si, ralkap pawl an ṭih tuk ruangah hmun dangdang an tlan thluh ih an pehtlaihaw thei nawn lo. August 31 sun ah khuasung minung 12 cu khuasung ah thilri la dingin an va feh ih ralkap uniform hruh lo, PDF lemcang ralkap pawlin an rak kai.\nHmin tarlang duh lo khuasung mi pakhat in “Leikchan khua ah minung 12 an kai timi cu thudik a si. U Myo Win cu a hngawng ah hridai in an tawn ih an dir vivo. U Myo Win cu Lai meithal neitu a si, kan khua mipi pawl cu ramtawi mi an si ruangah nan theih vekin Lai meithal cu an nei cio” a ti.\nAn kaihmi U Myo Win cu a hngawng ah hridai in an tawnbet ih an dir vivo, midang 11 cu an kut ah an tawn ih an hruai lai cu mi ṭhenkhat in an rak hmu thup. An kaihmi 12 pawl cu U Myo Win, Ko Kyaw Tun, Ko Than Lin, Ko Pyan Pyo Awng, Ko Niang Lin, Ko Naing Win, Ko Win Aye, Ko Cho Win, Ko Nay Oo Htike Oo, Ko Win Zaw, Ko Cho Lin le Ko Kyaw Lin pawl an si.\nRalkap in khuasung minung 12 an kaih hnuah an kap that mi khal an um. Tualsung mi in “Ṭhenkhat innsang pawl cu an pehtlaihaw thei nawn lo, hmun dangdang ah an tlan thluh. Minung 7 ih thuhla kan thei nawn lo, pakhat cu thicia in kan sar ih a lu ah meithal kahnak hliamhma aum” a ti.\nTu’khalah ralkap pawl cu an khuasung ah umhmun an khuar lai ih khuasung mipi pawl ih vok le ar an thatsak ih an ei hnuah an innsung thilri pawl an siatsuah. Khausung mipi pawl cu ramlak ah an um ih ziangtik ah in ra kap ding tin an thinphang tuk thu theih a si.


YANGON TAXI TAMPI KAIH AN SI – Times Of Chinland\nYANGON TAXI TAMPI KAIH AN SI\nKan thanawk rero zo bangtuk in Yangon khawpi ih Taxi pawl cu lenglam ihsin hmuh thei lo dingin an mawtaw thlalang plastic dum thawn an ben mi cu hawk theh dingin thu neitu pawl a hlankhan in an rak simcia.Tuah cun cui an thancia mi thlun duh lotu Taxi pawlcu kaih an thok ih february ni 1 ihsin ni 12 tiang an kaihngah zo mi cu Taxi 98 a kimzo tiah theih a si.\nTui an kaih mi pawl cu 2015 ih tuah mi mawtaw dan pukma 65 vekin paisa 30,000 kuanter an si ding ih kah Giah Nah lam in Lincence an lonsak ding ti a si.Yangon ramthen Cozah cun yangon khaw sungih tlan Taxi pohpoh cu an mawtaw thlalang ah plastic dum ben lo ding,Kalaka zar lo ding,Cawgia tar lo ding in thuhla thannak an neizo ih cumi thlun duh lo pawl cu tuih an kaih mi pawl an si.Cui dan thlun duh lotu pawl cu tuah Licence lonsak dingin PK lam cun tan an la nasa.\nTaxi pawl cun an mawtaw thlalang cu lenglam hmuh thei lo dingin plastic dum an ben ih a sungah sualnak phunkim tuahnak ah an hmang.Hrekkhat Taxi mawngtu pawl cun Thu neitu thu ngai in an fialvek in an tuah nan hrekkhat cun ziang siar loin an umsan ruangah kaih taktak an sinnak a si tiah thuthang cun an tarlang.\nTIO AH CND HLUNGHLAI TAKIN TUAH DING


Biazai Archives - Page 18 of 19 - Chinland Today Media\nKhawte fa A liamcia ka can pawl An awlawk a song. Hmailam nunnak an ruah ah An van a sang. Ka dinhmun khal A khawruah a har A to a rem lo. Santhar le sumpai pawl Zo mithmai hman zohlo in An hni an khek Hinah ah Khawpi au aw a ring tuk. Thawmte (hlanlai)\nby CT Media ·\tNovember 29, 2008 ·


Nung ding maw Nung lo ding? - Chinland Today Media\nNung ding maw Nung lo ding?\nMarch 13, 2009 1:48 am·0 comments\nSiar: 2Korin 1:3-11\nKan parih suanmi thilrit cu a tum ngaingai ih tlun ah a ritzet fawn ih nung ding hman ah kan ruat aw nawn lo. -2 Korin. 1:8\nKumkhat Sung Baibal:– Daan 20-22– Marka 13:21-37\nNauhak ka silai ah leknak bualrawn sungih a lekmi nauhak pawl in Shakespear ih ttongkam hminthang, “nung ding maw nung lo ding, cumi cu thusuhnak a si” timi an saal ttheu. Asinan a ti duhnak kan thei cuang lo. Ka hun thei leh saalmi cu hih ttongkam hi Shakesper ih thuanthu sungah Hamlet ih ttongmi a si. Hamlet cu a paseu in a pa a that ih a nu a tthit ti a theih tikah riasiazet mi siangpahrang fapa a si. Amah le amah that aw ding tiang a ruat tikah a sut awkmi ttongkam a si.\nA caancaan ah tuarnak cu a tumtuk ih ruahsan ding a um lo. Paul in Asia ram ih hremnak a tuarmi a tumtuk ih nung ding hman a ruat aw nawn lo (2Kor 1:8). Asinan Pathian lam a thlir tikah tuar theinak a nei saal ih, “Kanmah le kanmah rinsan aw loin Pathian kan rinsannak ding a rak si sawn”(c. 9) a ti.\nHniksak tuarnak in nunnak hi man nei lo vek a bangter. Kanmah lam kan zoh awk tikah beidongza a si thei men. Asinan kan rinnak Pathian hnenih kan ret tikah hmuh daan a danglam. Leitlun ih kan nun sung hmuahhmuah Pathian in khopkham in in cawm tengteng ding. Amah thluntu kan si bangin Pathian ih tumtahnak a simi “Nung dingah” tumtahnak nei ringring ding kan si.\nNangmah zum dingin in zaangfah hram aw,\nBawipa, nunnak ih thil a rit caan ah;\nThimnak cu ruahsannak thar thawn dawi hlo in,\nBeidongnak tlunah hung kai dingin in bawm hram aw.\nHarsatnak in thu in ruatter, Thuruahnak in in fimter;\nFimnak in nunnak a tthathnemter.\nCiinken Dingmi Nunnak Pakhat


Elevate your ensemble with this modern cubic zirconia ring from DiamonLuxe.\nWidth: .44 in\nRated 3 out of 5 by modretro from cheap looking not what I expected, looks cheap, but for occasional night wear might be ok but not for every day wear.\nloc_, sid_1764134, prod, sort_[SortEntry(order=RELEVANCE, direction=DESCENDING)]


Duhdawtmi Chinram Suahsantu Pawl - Chinland Today Media\nSeptember 26, 2014 2:32 am·0 comments\nHringtu Na Nu le Na Pa,Na unau Phone na biak țheu maw? nangmah ten nuamaw tak in Fala/tlangval rualpi sawnha na biak țheu. Duhmi thawn nuamzet ih duhthu nan samnak na Phone sungin nikhatkhat ah cu mangbang thlaphang aww in Nute/pate na Nu/ Pa na U/nau in mual a lo liamsan ti thawng na thei leh ding sokhaw. Cu mi tikcu a kim ah cu na sir aw le tla sankhat sung a țha hnem nawn lo ding. Atu a lo hringtu Na Nu/Pa na suahsenpi Na U/Nau in na aw nemte theih an duh, an lo ngai tuk. Poisa kuat lawng an duhmi a si lo. An faduat nangmah na Aw rori tla an ngai ih an hal ti theih hngilh pang hram hlah aw maw?\nPh hei biak aw…Nuamnak men ah na Moble Phone le Na Facebook hmang hlah aw. Nuamzet ih rualpi pawl thawn nan Text/Chat awknak na inbox ah tla riahsiat ninghannak cafang na siar leh tengteng ding, Hngilh panghlah aw.\nRual na sumpai teh na kuat ve ringring maw? nomnak hrang rual le pi hrang ah cu neihsun tisop sapherh na ti na suah kha; na tantami na inn sungsang hrang ah teh ziangtin na can na hmang? Nangmah ten ruatawk sal aw,Na semnak na Pa’i runinn na umlai caan te ih nan har zia pawl kha hngilh pang siang hlah.\nHringtu Papa kha thlanhri put ih hramlak thingat le thingpu ih a um ah tihal zet cing in thei pumkhat le sunhlu pumkhat te a hmuh khal le ei sing loin na/ka hrang in sum ttheukha na manglai maw?\nHringtu Nunu tla taksa der ttentti te thawn fahning hrang ah tin rianhrang a ttuan ah Arti pumkhat te hman ei sing lo ten,rawlthaw duh lo bang in Banhla le Buh barkhat te dolh siang loin in fah laikha na cing lai maw?\nMilak kan hnapin zuksak kan ek/zin in kholhsak kha hngilh hram hlah aw!\nRin lo pi ah Na Pa/Nu a thi e ti na thei leh ding ,cuhnu peisa na kuat ah cu maw na lung a naa sawn ding..\nNu le Pa an damsung ah thin diriam tak Ph biak peisa na hlawhsun te kuat tum aw..an thih hnu Thlan tuahnak hrang lawng ih na kuat a si ah cun, sir aw in damsung lung a naa ding sokhaw.Na no lai can hman t’hat zuam hram.\nA tlai hrih lo caan in a lo hngak\nAtu thok aw ..\nCa siar tu zaten hnenah ka lungawi.


Mr. Tomas Quintana Kawlram Ah Thleng Leh Zo - Chinland Today Media\nJanuary 31, 2012 8:34 am·0 comments\nMyanmarnewshub, BBC | January 31\nTomas Quintana Le Lower House Speaker Thu Rah Oo Shew Man Tawnawk Lai\nKawlram hrangih a bik in UN palai hna tuan rerotu Tomas Quintana cu tu’ini, January 31, tlawngkainihnih ah Kawlram ah ni 6 sung cambang ding in a thleng leh sal zo a si.\nQuintana cun hi a khualtlawnnak ah Kawlram in Human Rights thuhlaah thansohnak le hmasawnnak a neih dan pawl kimcang le fiang sawn ih thei ding in zingzawinak a nei ding ih UN (United Nations) thuneitu pawl hnenah hi a zingzawinak ih a hmuhsuahmi pawl a sim thei leh ding ruanga a thupi zet a si.\nCuhleiah Quintana cun Kawlram a feh tum ih a hnatuanmi a sunzawm leh ding ih Kawlram khawpi Naypyidaw ih mangki pawl, Hluatdaw palai pawl le Human Rights Organization palai pawl thawn khal tawnaw in thurelkhawm-nak an nei ding a si.\nA khualtlawn cemnak dingni, February 5 ah thuthanglatu pawl kawmnak a nei ding ih hi a khualtlawnnak ih a hmuhtawnmi pawl cu ‘19th UN Human Rights Council Conference’ ah pholannak a nei cih ding a si.\nKawlram thawngtla mi 6000 suah\nChin Ram Ih Zumtu Thleidannak Hi Acozah In Zohfel A Ṭul : UN Palai


Mandalay ah Ngaihvenṭul Chinmi an tam - Falam Online Media\nKawl ralkap cozah cun a mah duhlo i lamzawh duhphorhtu pawl cu hriamhrei ralthuam hmangin duhtawkin a ti duhdah hnu ah CDM cangvaihnak zawngin a mah dodaltu pawl khal a hrem thok thlang.\nMarch 12 in rampihuap CDM cangvaihnak i teltu cozah hnaṭuan pawl cu an luahmi\ncozah inn (quarter) ihsin a dawi suak thok.\nChinram ih khua ṭhenkhat khalah March 12 in Siizung ih hnaṭuan CDM teltu pawl cu an umnak quarter ihsin a dawi thok ih mitamzet in harsatnak an tong.\nCuvek ṭhiamṭhaim in Mandalay lam khalah CDM cangvaihnak i teltu cozah hnaṭuan pawl cu an umnak cozah inn ihsin dawi an tong tiah theih a si ih, cumi ah Chinmi khal an tel tamzet ih bawmṭul dinhmun tiang thlengin harsatnak an tong.\nMandalay khua sung um ka Chin mi sung ih sin acuzah hna ttuan CDM a lut tu pawl, CDM lut ruangah umnak Quater (Acuzah pekmi inn) ihsin dawi suak rero a si. Mandalay ah kan Chin mi sung ih sin acuzah hna ttuan pawl harsat nak tampi a tong ih an um lai fang asi.\nCu a si ruangah bawm nak pek a duh mi, bawmnak a pek thei tu pawl Falam Baptist Church,Mandalay ah peh tlai thei a si.\nRev.Thian Lian Sang, Church Pastor\nFalam Baptist Church,Mandalay\nfb- Thian Lian Sang\nMandalay ih harsatnak tongtu Chinmi thuthawn pehpar in FBC Mandalay cun “Mandalay khuasung um kan Chin mi sung ihsin acozah hnaṭuan CDM luttu pawl, CDM lut ruangah umnak Quater(Acozah pekmi inn) ihsin dawi suak rero an si. Mandalay ah kan Chin mi sung ihsin acozah hnaṭuan pawl harsat nak tampi an tong ih mangbang vansang in an um lai fang asi.”\n“Curuangah bawm nak pek a duhtu cun, Falam Baptist Church,Mandalay ah peh tlai thei a si” tiah, Mandalay ih harsat tong Chinmi an tam thu FBC.Mandalay FB cahmai ah an tarlang ih bomnak pe duhtu pawl cun atanglam ih kan ngan mi ah pehtlaih theih an si.\nRev.Thian Lian Sang\n← Falam mino 2 kai dingin Palik in thu an suah\nHriamhrei tello, Ralkap thusuahmi ruangah Chin ralkap mino nunnak cem →


Piangthar Kawhhran Fehsual Khamtlang ah Ding - Hre Mang\nPiangthar Kawhhran Fehsual Khamtlang ah Ding\nPIANGTHAR KAWHHRAN PAWL FEHSUAL KHAMTLANG AH DING\nMartin Luther in Roman Catholic kawhhran fehdan a rak dodal ih Protestant a suah hnu ah protestant lak ihsin liberal zirhnak a suak vivo. Cuiruangah liberal lak ihsin thutak dinpi tu, ausuahpi tu tiah piangthar kawhhran ti aw (evangelical) khawhhran a rung suak vivo. Riahsiat tlak zet asimi cu tuihlan kum 150, 200 sung zoh sal tikah leitlun hmuntin ah khrihfa fehsual pawl hi piangthar (evangelical) kawhhran pawl ihsin a suak mi an si deuh ringring. Cuih ruangah kannih laimi leitlun khawmual tin ah a tekdarh mi hrangah fimkhur tul zet, ramsung ramleng ah kan laimi lakah a suak thei mi, fehsualnak thu tawite fimkhur nakhrangah zoh hliah hnik uhsi.\nEvangelical timi cu a hnuailam vekin tawiten sim theih asi:\nEvangelical" comes from "evangel," which is Greek for "gospel."“The Scripture only,’ “Christ only,”“Grace only,” ‘faith only,” “glory to God only” that is the "evangelical." The Bible--our only foundation; Christ--our only hope; Grace--our only gospel; Faith--our only instrument; God's glory--our only goal; the priesthood of all believers--our only ministry.\nBible cu kan zumnak thuhram pi umsun, Khrih lawng hi rundamnak lamzin umsun, Zangfahnak lawng hi thuthangtha umsun, zumnak lawng hi rundamnak hmanrua, Pathian cawimawi lawng hi kan tumtah, le zumtu pakhat cio puithiam sinak kan rawngbawlnak umsun.\nThuthlungthar ngan rero asi lai ihsin fehsualnak a rak um zo. Paul le Barnabas te in nasa ten an rak hai kiang ih an rak do, Pathian fate pawl an rak humhim. Paul san laiah fehsual phunhnih langsar zet an rak um: dungtawlh, thutak phatsan (apostasy) le fehsual (cult) thutak tlunah betmi nei an rak um. Apostasy le cult hi thleidan thiamnak ah malte sim asile, thutak dungtawlhsan in a hrek khat lawng la tahratin khrihfa sinak cu leitlun sakhua nak vekin a hmangtu pawl kha zumnak dungtawlh (apostasy) an si ih thutak parah bet mi nei tu, milai rundamnak hrangah zumnak lengah bet mi nei tu pawl kha fehsual pawl an rak si. Webster’s dictionary in cult cu hitin a sim: “A cult is a religious group, bound together by their attachment to a person or a principle”. Evangelical, piangthar kawhhran pawl “A cult is a perversion of the gospel, based upon an unholy devotion to a person, a principle, or both” “Thuthangtha siatsuah tahratin milai pakhatkhat lole zumnak (doctrine) pakhatkhat ah thianghlim lo hngatg awknak nei tu pawl” ti ah an sim.\n“Cult” fehsual le “apostasy” dungtawlh pawl thleidan thiam ding a thupi zet; fehsual pawl cu mi malsawn an si duh theu, thlarau aw mi ter, phur aw ter zet pawlin midang hnakin zumnak sang hleice nei vekin a hruaimi an si theu ih an zumnak ah atcilh thihcilh ding khawp in fehsual an si theu. Fehsual pawl cun anmai pawlkom lenglam milai pawl cu fehsual in an hmu ih hellram tla ding, zumlo tu vekin an hmu. Fehsual pawl hin hruaitu lungkhong zet an nei theu ih dungthluntu pawl cun atcilh in an thlun theu. Zumnak dungtawlh pawl cu Bible thuneihnak, Zesu Khrih ah rundamnak pawl an hnawng ih an tlansan. Dungtawlh (apostasy) pawl hi mirunpi lakah zep aw aw in a hminmenmen biaknak lamah a tel ve men pawl an si. Aisnan fehsual le dungtawlh pawl hin Khrih ih lamzin lenglam lamzin sual, hell ramah mi an hruai thleng thei veve. Thutumnakah, universal salvation, mi zapi ten vanram kai ding titu pawl hi zumnak dungtlawh ti theih an si ih Moon dungthlun pawl kha fehsual tiah kawh theih an si. Curuang mi zocio khalin mah le umnak, thlennak khua le ram cio ah fehsual pawl zumnak dungtlawh pawl lakah thiarfihlim aw thei dingin fimkhur cio uhsi. Fimkhur thiam dingin a hnuaiah lam hliakhlaitu pawl hmuhsuak mi, leitlun khawmual tin ah fehsual pawl umtu, nuncan, cangvaih, mizia hrekkhat pawl tarlang asi.\nHarold Bussell in a simdan vek asile, tuihlan kum 150 sung zohsal tikah fehsual (cult) pawl hi evangelical kawhhran, piangthar kawhhran ti aw pawl lak ihsin a suak mi lawnglawng an si deuh thaw, Eastern Cult siar lo cu. Thimnak ah a hnuailam fehsual pawl hi an zaten evangelical, piangthar kawhhran ihsin a suak mi lawnglawng an si:\ni) Sun Myung Moon, founder of the Moonies, Presbyterian missionary insang ihsin thanglian mi asi;\nii) Jim Jones, founder of the People’s Temple, kha Nazarene church ah Khrih ka co ka piangthar ati ih interdenominational charismatic church and a Disciples of Christ church ah pastor rak tuan dah asi; .\niii) Moses David, founder of the Children of God, kha Missionary Alliance background nei in thanglian mi asi;\niv) Victor Paul. Wierwille, founder of The Way, was an evangelical and a Reformed pastor;\nCubakah, Christian Scientists le Jehovah’s Witnesses tile a dang pawl tla an um hnuaihni.\nHarold Bussell in a sim bet mi cu a tlunlam ih piangthar fehsual pawl hi a hram thawkah thlarau mi zet, piangthar Pathian fate lutuk vekin an lang, an cangvai; pakhatnakah, anmai umnak kawhhran (local church) kha an thlarau mi lo, an piangthar lo tiah dodalin an umnak local kawhhran hruaitu hnakin thasawn thianghlim sawn thutak hmutu vekin dodaltu ah an cang; pahnihnakah, anmai thlun mi an hruaitu pawl cu sawisel theih lo thamban lo vekin an ret aw aw; pathumnakah, an hruaitu dungthlun pawl hi testimony sim an uar zet, an sungthu an hlawm aw aw, an sim aw theh, neihniam zetin an um, sihcih awknak tha zet an nei, thlarau mi zet vekin duhdaw aw zet in anmah sung lawngah an um; pali nakah, himi fehsual hruaitu pawl in midang ih theih lomi thutak tharhlam, nineta Khrih ratsalnak thu, le thlarau mi sinak hleihluat thu pawl theih mi nei vekin an sim theh; panga nakah, anmah sung vial hman mi thlarau lam tongkam bik (subcultural spiritual language) an nei theh. A tlunih fehsual (cult) pawl hi an thawk pek te ah an cem netnak lam ih an dinhmun vek thleng dingin an rak ruat aw ban dah lo lawlaw. Thimnakah, Jim Jones ih ho fehsual pawl kha November 18, 1978, Guyana, (Jonestown ) ah a ho pawl milai 918 an thi. Congressman Leo Ryan tla a thi tel ve, anmah te an that aw aw. Harold Bussell in American mipi pawl hnenah ralrinnak a pekbet mi cu “na kawhhran kha fehsual pawl lak ihsin tihphan ding a um lo tiah na ruat asile tihnung tuk dinhmunah na ding tinak asi” ati.\nRoman Cathlic a fehsual, Bible vekin Pathian thu a zirh lo, ti ruangah Protestant a rak suak. Cuihnu ah, Protestant lakah liberal a rung suak vivo ih pawmzau pawlin Pathian thutak, rumdamnak thutak sung muril dungtun in leitlun sakhua nak vekin Khrihfa sinak cu an fehpi ruangah evangeical, piangthar kawhhran ti a rung suak. Cutin, piangthar kawhhran pawl cu liberal pawl (denomination) tumpi pi ihsin siseh Roman Catholic ihsin siseh pehzawm lo, mahte ding (independent) in din asi tikah fehsualnak khamtlangah a ding ringring asi ti fimkhur a tul; mahte ding ti tahratin Zesu Khrih taksa peng pumkhat sinak ih duhdawtnak dungtun asi ahcun Pathian thutak ihsin a pial zo asi ti khal theih a tha. Cuvek thiamthiam in piangthar kawhhran ti aw kawhhran mibur pawl lungrualnak cu mi dodalnak, liberal pawl dodalnak ihi hlawm khawm awknak hmin putter tu (common identity) asi ahcun cu khal cu fehsual cikhat thotho asi. Harold Bussell in a simmi a dik zetmi pakhat cu, “piangthar kawhhran (evangelical) pawl hi fehsual nak sungah an tlak liam theu nak cu doctrine le zumnak ruangah si loin fehsual pawl in thutak hnakin tamdeuh, luar deuh (milai thlarau hrawng diriam tertu) an pek theu ruangah asi” ati.\nAsile, leitlun khawmual tin ah piangthar kawhhran ti aw pawl lak ihsin a suak mi fehsual pawl mizia, cangvaihdan, langdan, kaihhruai awkdan pawl malte zoh hnik uhsi, a lakah fimkhur tul mi tete ka ngan bet vivo:\n1) Bible thutak lakkawi (manipulation of Scripture): Fehsual hmuahhmuah in Bible lehlin dan hran an nei, tuihlan khrihfa kum 2000 sungah Pathian mihman mi maksak pawlih hmuh dah lo hmu vekin, Bible lehlin dan hrante an nei ringring.\nFimkhur: “Tuihlan kum 2000 sungah Pathian mihman mi maksak zumnak lamhruaitu pawl ih hmuhsuak dah lo mi Bible lehlin dan ka hmu asi” titu an um asi ahcun fimkhur uh. Asimmi le zirhmi Bible thawn a kalh aw maw? Fehsual asi thei.\n2) Milai tluak, khawruah an cawkbuai (manipulate people’s minds): Leitlun fimthiamnak an kalhki, an dodal. Milai khawruah cawkbuai, ciahneh nak ding hrangah tikcu can tampi pek in thlacam, rawl ulh, Bible zir (mediatation) tvp, hman rua ah an hmang duh zet. An hotu pawlin an member pawl thluak kholh, ciahneh nak ding hrangah anmai zirhnak vek thlun lo tu pawl cu ningzah tlak, nautat nak, le tih nunzia pawl thawn an hringhro theu.\nFimkhur: Pathian Thlarau ih kaihhruai mi zirhnak cun thlarau mi sinak, Bible in a zirh mi vekin Pathian fate duhdawt awknak, dingfelnak, thutak sungah mi a kai hruai ih zirhsualtu pawl cun an zirhmi pawl cu anmah a zirhtu le anmai pawlkom sungah mi a kaihruai.\n3) Control, control, control: An hotu, hruaitu ti ih an ruah mi in an thluak an kaih bet, midang thu an ngai nawn lo, an hotu ih zirhmi pohpoh an at cilh. Cutin an hotu pawlin an milai pawl an kaihhrem dan cu TIHNAK le ningzahnak tla hmanrua ah an hmang theu. Tihnak cun ziangtin an hmang ti asile anmai pawlkom zirhnak lenglam cu hellram tlaknak, thihnak siatnak in an zirh.\nFimkhur: Kawhhran le hruaitu zokhalin tlamtlin lonak sualnak kan nei theh. Culakah, thihnak khawp fehsualnak, dungtawlh nak le thihnak thlen lo sualnak pawl thleidan thiam a thupi. Thihnak lamzin zawh fehsual pawl cu dungtun in tlansan ding, kawm lo ding asi, asinan thihnak tlak lo sualnak nei tu zumtu, Pathian fate pawl cu Khrih ih taksa peng zawmpi, unau vekin duhdawtnak in pehtlaih awk, pawlkom awk ding asi.\n4) Mah lawng lamzin dik ah an ruat aw aw ( Exclusisism): Pharasee pawl porh awknak vek thlarau lam porh awknak hi fehsual pawl ih an neih theh mi asi. Anmai lamzin lawng lamzin dik, midang pohpoh cu hellram tla dingin an dungthlun pawl an zirh tikah midang cu an hmu sual theh.\nFimkhur: Kawhhran le hruaitu zokhalin tlamtlin lonak sualnak kan nei theh. Culakah, thihnak khawp fehsualnak, dungtawlh nak le thihnak thlen lo sualnak pawl thleidan thiam a thupi. Thihnak lamzin zawh fehsual pawl cu dungtun in tlansan ding, kawm lo ding asi, asinan thihnak tlak lo sualnak nei tu zumtu, Pathian fate pawl cu Khrih ih taksa peng zawmpi, unau vekin duhdawtnak in pehtlaih awk, pawlkom awk ding asi. Khrihfa zumnak thurampi a hmaisa ah tarlang mi dungtawlhsan, lenglan tu fehsual pawl cu thihnak khawp fehsual pawl in thleidan thiam in zumtu unau bang awk lonak nei cingin Khrih ah pumkhat sinak nunpi in duhdawtnak kenkawh ding asi.\n5) Pek awknak: Pawlkom sungtel pawl hi an pe aw thei zetih pawlkom hrekkhat ahcun an neih thinglung tiang an pek theh theu. An atcilh. Pawlkom hrekkhat ahcun an pawlkom thupomdan, doctrine pawl hi thihcilh ding khawp in an altcilh.\nFimkhur: Bible in a sim vekin mai insang fingkhawi, cawm le zoh ding dungtun in siseh\nAthlak zet peknak a lo fial tu an um asile fimkhur aw.\n6) Thil cang mi, thuanthu taktak merhkawi (manipulate reality): Fehsual pawlin anmai zumnak pom lo tu pawl, an pawlkom lenglam milai pawl cu an dungthlun pawlin an hmuhsual nak dingah leitlun ah Pathian kutcak a lang mi, kawhhran dang pawl hmangin Pathian Thlarau cangvai mi pawl cu satan hnatuan vekin thangsiat relsiatnak in melmang an dum theh theu.\nFimkhur: Mi zokhalin, rawngbawltu midang pawl zumnak, tuahnak, siseh ramsung vengsungah Pathian kutcak a langmi ah Pathian kutcak langmi le hnatuan mi hmu thiam lo in a hmusual, a thangsiat theh, a simse theh asile fimkhur aw.\n7) Testimony, sual phuan awknak: pawl hi khat le khat pehtlaih awknak thuk sinsin neih nak ah siseh thlarau mi sinak tehfung vekin an pawm mi asi.\nFimkhur: Testimony sim tikah, midang hnakin ka tha deuh, ka thlarau mi deuh ti langter duh ruangah mi hmai din tikah sual tumpi ah a cang. Cun, sualthup, mizapi hmaiah laihlang tul loin a thupi Pathian hmai ah sualphuan nak neih tul mi siseh midang thuthup (privacy) siatsuah in siseh ausuah lo ding a thupi ngaingai.\n8) An hotu zirhnak an atcilh, an doctrine, Bible thutak an nunpi dan, thu sut ding um lo tlukin an atcilh theu.\nFimkhur: leitlun ah piangthar kawhhran, evangelical kawhhran hruaitu milai thawng siar telin Pathian mi hman an um lai ah zirhtu pakhat khat in midang thurawn mi a nei lo, midang hnak in hleihluah hmuh mi nei vekin, midang hnen ihsin zirmi a nei lo asile tihnung khamtlang parah a ding ti theih sak aw.\n9) Pawlkom uar awknak: Anmai pawlkom, le hotu pawl thurin, nuntudan pawl cu thusut theih lo ding khawp in an zirh neh aw aw ih anmai group, pawlkom lenglam mi cu satan dungthlun vekin an hmu. An pawl dinpi mi thurin cu leitlun midang pawl hmuahhmuah hnakin sangcuang le tha cuang vekin an zirh ih midang hmuahhmuah cu hellram tla ding, anmah cu leitlun milai runsuak tu ding vekin an zirh aw aw.\nFimkhur: Ziangvek kawhhran pawlkom khalin anmah lawng leitlun pumpuluk ah thutak kawhhran, thutak theitu vekin an lo sim asile fimkhur aw.\n10) Zirh theih lo zirh tu nei lo hotu: An hotu hin midang thungai mi, thurawn khal an nei lo theu.\nFimkhur: Zumtu mi zapi ten sualnak kan nei theh vekin khat le khat tlaksamnak ah betbawm aw ding, tlukbah nak ihsin tungding aw tawn ding kan si vekin khat le khat hnen ihsin zir aw rero ding kan si. Zirh theih lo, sim theih lo, mah lawng thiambik, thei bik umsun vekin a cangvai mi hotu lak ihsin fimkhur aw.\n11) Mithar laklut ding hi an pawlkom sungtel zapi ten tuanvo vekin nasa zetin pek awknak an nei ringring. Na pawlkom sung lut dinghi piantharnak, vanram kainak vekin an zirh.\nFimkhur: Na umnak kawhhran hrangah piasen man hman thatnak a tuah dah lo tu, midang pakhatkhat in na umnak kawhhran hruaitu pawl thangsiat relse tahratin pawl a lo sawm rero tu an umasile fimkhur aw. Pathian Thlarau le zinghnam thlarau thleidan thiam aw. Pathian Thlarau cun Pathian fate pawl a duhdawt ih duhdawtnak tipungtu asi; zinghnam thlarau cun amai pawl lawng a duh. (Zinghnam thlarau ticu Pathian Thlarau Thianghlim asilomi simnak ah hmanmi asi). Fehsual pawl hi pawmsawm hmang bik pawl an si. An pawl na lut lole hellram tla ding tluk in an lo ruat ding.\n12) Pawlkom sungtel pawl cu anmah pawlkom sungtel pawl thawn lawngin pehtlaih sihcih aw dingin an zirh aw theu, lenglam mi cu an pawlkom tikah anmai pawlkom sungtel si ding in an sawm dah ti lo cu.\nFimkhur: Mi zokhal, anmai kawhhran le pawlkom sung cu thianghlim zet vekin rel rero lai ah midang thangsiat rero tu, huatnak thlaici na thinlung sungah lo tuh rero tu kha satan rawngbawl rero tu an si. Pastor an sile satan pastor an si ih kawhhran upa an sile satan kawhhran upa an si. Thlarau Thianghlim kaihhruai mi an si ih an loduhdawt taktak asile na umnak kawhhran sungah nan hruaitu pawl hnenah duhdawtnak in nan kawhhran fehdan dik lo kha an lo theihter dingih an lo rem bawm sawn ding asi.\n13) Extremism: Pawlkom sung zumtu tha, hruaitu tiah an ruah mi pawl cun anmai pawlkom lenglam ah milai nunman zianghman um lo, Pathian le vanram khal um lo tlukin an zumih an nunpi.\nFimkhur: Fehsual pawl hi anmai sungah anmai pawlkom hrangah thihngam in a tangtutu hi thlarau mi cuaithlainak ah an hmang. Pathian hmin thangthatnak le thutak karhzainak hnakin anmai pawlkom thurin le dinhmun humhimnak hi thupi sawnah an ruatmi asi.\n14) Sualthup: Cutin thudik thutak hmusuak vekin an um lai ah an hotu pawl lakah sualthup tumpi an rak nei ringring theu: sual thup tumpi cu voi tampi cu nupa sualnak asi theu. Nupa sualnak in thlarau fa nei, nipi thup nei, tvp. Cun sumpai eiruknak, le midang parah an tuah mi cu leitlun biaknak nei lo pawl hman in an tuah lo dingmi (common sense nei lo) cangvaihnak in an cangvai theu.\nFimkhur: Pawnlawng lang dan ah thlarau mi zetin lang si in, fehsual pawl hi sualthup an nei ringring. Voi tampi nunau mipa sualnak ruangah thlarau fa tivek an nei theu. Laitlang ah tla “dap-taw-raw” tivek in thimlakah dap awk ciamco tivek kha fehsuaknak asi. Cun, fehsual pawl hin zumlo tu hmanin an tuah lo dingmi milai nuncan ziaza sia an nei theu. Mi hrekkhat cu sumpai thu ah siseh anmai member pawl parah an tuah mi ah siseh mawi lo zet le dik lo zetin an cangvai theu. Zumtu thlarau mi zet ti aw si, langhngan zetin sual ti ah theih mi, leitlun mi pawl hmanin an tuah lo dingmi a tuah rero tu, cozah bum le dan le milai nunphung dan pawl pahbal in siseh a cangvai tu pawl lak ihsin fimkhur aw.\n15) Mi dodal mi an nei ringring: thlarau mi zet, leitlun midang hmuahhmuah hnakin mi thianghlim famkim vekin an ret awk laiah mi relsiat, midang siatnak, cu an sim thiam zet ih huatnak thlaici an tuh ringring nak in satan hmanrua an si theu.\nFimkhur: Ziangtluk thlarau mi le sakhua nak lam khalah zuam zet khal sisehla huatnak in a ciahneh mi milai pawl lak ihsin fimkhur aw. Huatnak, ikfiknak, iksiknak, siatkhatnak, mi rem lomi nei ringring, mi huat nei tivek pawl hi Thlarau Thianghlim ih a pekmi a rahsuah ter mi thlarau rah ansi lo. Satan hmanrua sawn an si theu. Ziangah tile Pathian a duhdaw tu pawl cu Pathian ih zuk, amai hmuihmel kengin a sersiam mi milai pawl an duhdawt asi. Duhdawtnak dik nei lo thlarau lam hruaitu pawl cu tihnung ngaingai an si. Nangmah an lo duhdawt zet laiah hellrem ah an lo hruai thei.\n16) Mahte um/lak hran awknak: Mithiang hlim, thlarau mi hleice le lamzin dik hmusuak le thluntu umsun vekin an theih awk ruangah midang, khrihfa dang pawl an pawlkom duh lo, peh zawm awknak an duh lo.\nFimkhur: Biaknak lam hruaitu pakhatkhat in midang pawl hmuahhmuah cu misual, fehsual, pawlkom lo ding tiah alo sim asile fimkhur aw. Mahte lakhran awknak ih duhsan bik cu sungthu thup midang in thei lo ding, mualpho tih le midang huphurh ruangah asi theu. Zumtu diktak pawl cu leitlun ah duhdawtnak a luansuaknak Pathian palai sawn kan si.\n17) Thuthup: pawlkom sung thuthup, thilcang sual mi le Bible hmuhdan dikciah lo pawl khal lenglam mi hnenah simsuak lo dingin siseh anmai sung thu pawl cu an thup theh. Anmai pawlkom sung milesa pawl sualnak mawhnak cu an thup theh theu.\nFimkhur: Hruaitu zokhal, sualnak cu phuang aw in ngaidam nak hawl si loin thuh ruk vivoasi tikah fimkhur aw. A thup a thli in thil tuah mi siseh si lo mi sivekin lang awk ter nak, pawl hi “hypocrite” hi Pathian in a huat tuk mi asi.\n18) Hmuhsuak thar, lar awknak thar hmu vekin um: Feh sual tampi in midang theih lo mi hmu suak, Pathian in simtheih mi nei vekin an sim aw theu. Zesu Khrih ratsal nak ding thu theih hleice mi nei vekin an um duh zet. Koresh, Elizabeth C, le midang fehsual pawl hin 7 seals, tivek Khrih rartsalnak ding tivek mdiang theih lomi thei vekin an sim aw ciamco.\nFimkhur: Biaknak lam hruaitu zo khalin midang ih theih lomi ka thei, midang in an lo sim thei lo mi keimah lawng in ka sim asi, an lo ti tikah fimkhur aw. Cui zirhnak a lo simmi pawl cu tuihlan kum 2000 sungah biaknak lam pacangtha Pathian mi hman pawl hnenah Pathian in a rak fianter zo mi asi maw, Bible in asim mi vek asimaw tiah zohfiah, finfiah aw.\n19) Biaknak, thlarau lam tongkam hmanbik mi an nei.\nFimkhur: Fehsual pawl hin anmai sungvial hman bikmi tongfang thar an sersuak theu. Anmah le anmah an kawh awknak tla asi thei, thlarau mi sinak cuaithlainak ih an hman mi tla si thei. Cuvek tongfang an hman mi na theih ve ten fimkhur aw, Bible sung vek asimaw, nangmah in na thei thei lo asile mithiamsang le Pathian mi hman pawl rawn lohli aw.\n20) Zirhbik nei: Bible zirhnak Semternak ihsin Thupuan tiang Pathian thutak zikthluak an zirh dah lo ih zirhbik, khurbing zetin fehpi bik mi an nei theu. Cui an fehpi mi zirhmi zirh ve lo, an zirh tluk in ngai pawimawh ve lotu, Bible thutak thawirual zetin zirhtu pawl riangri kha fehsual le thutak theih lo vekin an sim, an zirh theu.\nFimkhur: Mi zokhalin, Bible sungthu an zirh tikah lakbul mi nei in anmai zirh vek ciah le zirhmi zirh ve lo tu pawl cu fehsual, dik lo vekin an sim tikah fimkhur aw. Pathian thu, Semternak ishin Thupuan netnak tiang cipciar zetin ka thei famkim theh asi ti tu an um khal asile fimkhur aw. Bum awknak asi thei.\n21) Fehsual pohpoh ah bum awknak a tel: An bummi pawlin bum in an um ti an thei aw loih anmah vekin bum lomi, bumnak thlun duh lotu pawl riangri cu fehsual vekin an hmu theu.\nFimkhur aw: Bum in na um hnu ah bum in ka um asi ti theihthei nak na nei nawn lo ding.\n22) Bible ziang thei lo khalin, pastor sidan ding, kawhhran hruaitu pawl umdan ding cutin khatin asi ding tiah sim ding an nei ringring.\nFimkhur aw: Nunah zianghman hmuh ding umlo, Pathian thu zirnak nei si loin, lole thlarau mi aw ter zet pawlin Pathian rawngbawl cu an sawisel, an relsia, an thangsiat zutzo tikah fimkhur aw. Pathian siahhlawh camsiatnak tongkam pawl kha na hna sungah na lut ter lo a tha sawn. Ziangah tile voksa leitu an um lole voksa zo hman in an zual lo ding vekin a ngai tu um lo hai sehla Pathian siahhlawh pawl thangsiat relsiat rero cu zohman in an paih lo ding., Na hrang thathnemnak a um lo, na thlarau nun cau ter tu men asi. Theisawn fimsawn an sile thiltha tuahnak in langter sawn ding an si. A bik takin anmah thlarau rawl cawmtu, bawmtu thangsiat rero tu pawl kha camsiat tuar mi an si, an kiang na um lole an siat tawn dingmi lak ihsin na luat sawn ding.\n23) Thutluknak tuah tikah, fehsual hruaitu pawlin Bible hi a dungle hmai thawn pehzawm loin (out of context) an la ih an dungthlun pawl hnenah thurawn dik lo an pe theu.\nFimkhur: Bible lakkawi, dung le hmai thuhrampi telh loin laknak hi fehsualnak hrampi pakhat asi. Bible cu bung le cang umlo in a tluan pi in rak ngan mi asi tikah cabu pakhat cu a thawk ihsin a cemtiang apeh aw theh mi asi. Na pa in ca a lo kuat mi kha alai lak lawng na siar asile na pai duhsan an thelh thei men asi.\n24) Hruaitu pawl mi ukbet mizia: Fehsual hruaitu pawl hi nuncan, kaihhruaidan pawl thusut an duh lo ih an dungthlun pawl kaa cip dingin an tuah theu.\nFimkhur: Bible in asim vekin, mi zokhalin sualnak kan nei, tlaksamnak kan nei theh vekin hruaitu zokhal an tuahmi parah thusut theih lo, thurawn pek theih lo, an tuah mi le tuahdan pawl cek fel tu um lo vekin an cangvai asile tihnungzet dinhmunah an um asi.\n25) Milai pawlkom nak do (Anti-social): Milai nunphung le pawlkom hmanrua bungrua pawl an do.\nFimkhur: Pathian zum, biak, pianthar ruangah mai nunphung cu tanta, do tahrat in mirang nunphung, thuam pawl a thianghlim cuang vekin ruahnak hi ruahnak sual asi. Pharasee pawlin Gentel pawl kha vanram an co ve thei nak ding hrangah Jews biaknak (Judaism) ah an lut a tul, vunzimtan an tuah a tul, timi pawl kha fehsual, zirhsualnak asi.\n26) Fimthiamnak dodal (Anti-intellectual): si ei do, computer le santhar fimthiamnak bungrua pawl hmang duh lo. America ramah biaknak ruangah si ei duh lo, motor to duh lo, electric meisa eng hmang duh lo tla an um. An fa le tla tlawngta pawlkom lakah telter an duh lo.\nFimkhur: Rundamnak cu milai fimnak le ruatthiamnak ihsin ngah mi asilo. Curualrualin, milai cu Pathian hmuihmel kengin sersiammi, thluak fimnak thawn sersiam asivekin, santhar fimnak milai khawruah thiamnak pawl cu Pathian thu dokalh zawng siloin Pathian hmin sunlawinak hrangah hman ding mi asisawn. Leitlun fimthiamnak ruangah leitlun pumpi pehtlaih awknak, khualtlawnnak motor, vanzam, tvp tla kan neih theinak sawn asi. Cuhnakin Khrihfa zumnak, Bible in a simmi cu Greek, siseh Jews siseh kawl le lai nunphung kar lak khalah a nung mi zumnak asi sawn. Sal le milian, mi farah, uktu le ukmi ti um loin milai zovek hrang le ziangvek nunphung lak khalah rumdamnak thutak cu a nung mi asi.\n27) leitlun milai pawlkom dodal (anti-social): Fehsual pawlin leitlun milai pawlkom pawl an dodal, lehnak, le nunphung lam, tvp, an dodal theu.\nFimkhur: Mi zokhalin thlarau lam sinak cuaithlai awknak cu pawnlang sakhua nak, hnipun phunkhatkhat, lole pawlkom hrial ding tivek in nunphung hmanrua a hmang asile fimkhur aw.\nLeitlun fehsual pawl lakah a tlun lamih hminsinnak pawl zaten in an nei theh kherkher lo ding. Curualrual in, a tlunlam ih ngan mi lakah evangelical khrihfa pawlkom zumtu pawl cangvaihnak ah hmanrua thatha pawl a tel ding. Curuangah kawhhran nung le zumnak nung in a nungmi Pathian Thlarau kaihhruai mi pawl hmuhsualnak si hrimhrim hlah sheh. Fianglomi a um asile cangantu hnenah sut fiangin simduh mi sawn theihfiang a tha. Santhar san ah leitlun khawmual tinah laimi pawl kan thleng zo vekin leitlun khawmual tin ah piangthar, thlarau mi zet vekin cinghnia tuu vunsin pawl lak ihsin fimkhur cio thei nak ding hrangah duhsaknak in ca tawite ngan mi asi.\nRawn mi cahram pawl:\n1. Characteristics of Cults: by Janja Lalich and Michael Langone;\nTake Back Your Life: Recovering from Cults and Abusive Relationships by Janja Lalich and Madeleine Tobias (Bay Tree Publishing). http://www.baytreepublish.com/take-back-life-fr.html\n2. What is an Evangelical? Dr. Michael S. Horton, ©1992 Alliance of Confessing Evangelicals\nEvangelical" comes from "evangel," which is Greek for "gospel."“The Scripture only’, “Christ only”, “Grace only,” ‘faith only” “glory to God only” thats the "evangelical." The Bible--our only foundation; Christ--our only hope; Grace--our only gospel; Faith--our only instrument; God's glory--our only goal; the priesthood of all believers--our only ministry.\n3. What Are Common Characteristics of Cults?\n4. Harold Bussell, Why Evangelicals are Vulnerable to Cults, International cultic studies association,\n5. The Characteristics of a Cult (Acts 15:1-31), By: Bob Deffinbaugh


Hruaitu - Van Tuah Piang - Chinland Today Media\nHruaitu – Van Tuah Piang\nCT : Na thuhla tawi in sim thei pei maw? Hminpum, nu le pa, Suahnak le unau pawl?\nVTP : Sim thei tuk ee! Kei lamlam ka thuhla theih nan duh cu ka mang abang sawn. Ka hming pum cu Van Tuah Piang a siih, (Piangte) tin duhkawh nakah in ko. Falam khawlipi ah ka suak. Pu Ral Sai Lo le Pi Cia Cuai te ih fa 7 nak ka si. Unau 8 kan um ih, nu 4, pa 4 keihi mipa ah nauta bik ka si.\nCT : Na suahpi unau pawl khawitawk ah an um?\nVTP : Kan upa bik hi Pu Biak Hlei Thang (Biakkolh) (B.Sc. Math) a siih, 1998 ah lawnglam hna a ttuannak Vietnam ramah in thih san. A sangtu hi Pi Biak Nei Man (Mante) a siih, Malaysia ah tulai san tiluang thlun in an sungza in an um lai. Hrin Nei Thiam (Thiamte) (M.Sc, Physics, MRE, M.E(India), PhD. in Physics) ka unu hi Naypyidaw ah Nikhua tah nak Dept ah Deputy Director in a um, innsang a nei hrihlo. Pu Van Lal Sak (Lalte) hi an sungkua in Falam ih kan innpi an hlum. Pu Tha Nei Sum (Sumte) (B.A) leh asangtu Pi Tha Men Thluai (Thluaite) (B.A, Honor, M.A ,Theology) te innsang hi USA ka um nak khua Indianapolis ah an um ve. Kan nauta bik Pi Sui Nawn Par (Suite) (B.A 2nd yr) hi an insang in Malaysia ah san tiluang thlun ve thotho in an um lai.\nCT : Na innsang (nupi fanau ) pawl ih dinhmun?\nVTP : January 25, 1997 B’lore ih M.Div ka zir laiah, Pathian samhrisih nupi Pi Israeli (Mami) timi thawn Bible tlawngah kan nei aw. Tuniah Pathian thlasuah fanua David Rem Ruat Piang kum 8 leh Elizabeth Biak Lian Mawi Piang kum 4 kan nei.\nCT : USA ah ziangtikin, ziagtin na rak thleng?\nVTP : USA cu April thlacem 1997 ah, BRSP (Burmese Refugee Scholarship Program) timi USA Education Dept. ih pekmi kum hnih pum hlum, full scholarship program in Pathian kaihhruai nakin ka rak thleng. International Airport, Indianapolis ah Indiana Univ (IU) ih international student dean le ttuanvo nei pawl le rualpi thleng cia pakhat, hnih nih ropi zetin in hmuakih, IU campus, Bloomington ih tlawngta pawl umnak tthatak (dorm) ah in ret. December tiang pre-academic course ka zir. January1988 in Indianapolis ah college ka kai ttan. Cumi laiah Indianapolis ah Chinmi keimah thawn pali lawng kan um. Tu ah cun Chinmi thawngli lenglo lai kan um zo. Ka thinlung ten cu Chinmi lakah Indianapolis khaw dintu pakhat in ka ruataw ve.\nCT : Zirnak lam ah na zirsuah mi pawl?\nVTP : Zirnak lam hi simtlak a um lo. 1988 buailai ah RC (2) Hlaing Campus, Rangoon ah Philosophy major in mallai cu ka kai man. A tawi zawngin, 1993 kumthar ah New Delhi ka thlengih, 1995 ah B.D Pathian lam hruainak in ka ttheh suak. Cuhnuah B’lore lam ah M.Div ka peh zawmih, ttheh zik zawngah, USA ah scholarship ngah in ka ra. USA ah kumli Indiana University, Purdue University, Indianapolis (IUPUI) ah university ka kai salih, Bachelor of Social Work (BSW) cu 2001 ah Pathian lam hruainak in ka ttheh suak. Master ka zom tumnak a rei zonan, nufa neih hnu cun, ca hngakih thupi mi a rak tamtukih, tu ni tiang ka zom thei nawnlo ah a cang. Ka thinlung in cu ka zom tum rero lai ko.\nCT : CNF ah na kum zianghmuah ah na rak lut, kum nautabik na si men ding ka zum?\nVTP : Thuanthu saupi a siih, a tawi theidan bikin lo sim ka tum ding. Oct ni 5, 1988 ah Mizoram lam panin Laimi tlawngta ziangmaw zat kan tlang (Diary ih ka nganmi a si). Champhai ah CNF kan theih hlanah, BDF (Burma Democratic Front) tin phunsang tlawngta hmin in kan rak um. Asinan, duhvek in hma kan sawnlo tikah, CNF ihsin Kachin ram lamah ral lam thiamnak zir thei ding dinhmun a umih, cumi ah tlawngta tam sawn cu 1989 kumthar ah kan feh suak. Culaiah kum 18 ka kim zik leuleu. Nauhak lam cu ka sinan, nauhak bik cu ka si lo. Asinan, ka thinlung a rak pacang tuk zo.\nCT : CNA dinhmun in ralram na feh zik ah na nu le pa hnenah but le a tul mi thuamhnaw na cah tivek ka rak thei dah?\nVTP : Hmmmm! Ka hngakin thu nan theih deuh si maw! Ka cahmi an tam hnuaihni ih ziangbik ti ka thei fiang nawnlo.\nCT : Pengdang pawl in CNF Ana an rak lak tikah ziangtivek in ruahnak na rak nei, kha lai ih na thinlungput theih kan duh?\nVTP : Himi hi rel ciamco ka paihlo zet ttheu. Khalai ah keicu ralkap men le (Training Instructor) ka rak siih, politics thuk tukin ka rak thei lemlo. Ka thinlung sung teih a um mi pakhat cu CNF in Chin State dinhmun kan thleng thei tengteng ding, kan sual rero mi hi kan hlawhtlin tengteng ding tin ka rak ruat.\nAsinan, aana an lak ngaingai cun Laimi lole Chinmi tiaw ding hi kaning lamlam a zak. Ka ning a na tuk. Chinmi cu mi malte kan siih, hivekin lung ruallo leh thinlung danglam tak nei an um cu ka mang a rak bang zet. Kum 3, 4 sung ka tikcu caan, ka thlanhri, thinsen le nunnak a liam mi kan rualpi pawl kha a lakah an cang tlukin ka ruat. Khami ni tlukih pacang pakhat hnapnawp in ka ttap, ka nguk kha tuni tiangah ka ttawng nawn lo. Cafangih ngan dan ka thiamlo. In ngai thiam uh.\nCT : CNF ah nunnak thap ngam in kan mipun hrangah na tuannak ih na hngilh thei lo mi harsa a um maw?\nVTP : Ka hngilh theilo mi harsat nak cu an tampi nan, a tanglam ta pawl hi ka thinlungih tang ringring mi an si.\ni) Kachin ram ah training kan tthehih, a hmaisa bik ralram ka feh ttum kha a si. Ruah nasa zetin a surih, zan a si fawn, a thim nasa. Khatlam ralah kawl ralkap pawl an um ih, a khat tawkin kapaw rero a si. Kei duty ka ciahih, thingkung tumpi hnuaiah, mikeu kawngsang, cangvat, meithal zian le ruah thawn kan sual aw rero. cangvat in ka zahmawh tiang in zukih, ni tampi sung zun ka thawh tinten thii a suak ringring fawn. Khua le a sik, hnipuang zaten an cin ttheh.Khami laifanghih ka ngai bikmi cu Falam ka pai innpi sungih hlum takin ka nui puang in tah sak mi te thawn ka ih lai kha a si.\nPakhat lala cu, ralram ihsin kan tlun lamah, kan lak ih nauhak bik te “Sui Kung” timi malaria in in thih san ih, hramlak ah a zanzan in palastic thawn tuamin kan phum tikah, ka lung a kuai ttheh. A nu le pa a u le nau ka mithlam ah an cuang. Cuvek thotho in rualpi ziangmaw zat Kachin ram feh tlangmi kan tlunlam ah an kim nawn lo hmuh tikah, mitthli a tlak.\nii) Pahnih nak ah cun Kachin ramin ke in kan rak tlunih, kan kephah leivut in in ei ih rualpi pawlin in tansung ttulih, ke na mipawl fur ruahpi sur dupdo lakah sun zan in feh thei na lo cing ten kan feh thotho mi kha hngilh a har tuk. A natzia sim menah cun theih thei a si lo, mah nih tuar ve lawngah nan thei ding. Sihte a fehmen hmanah a na tuk. Kedan hruk theih a si fawnlo. Zarh ziangzat sung maw mitthli thawn feh ttengtto a ttul thotho fawn.\nHimi ah pakhat te ka bet bet ding. KIA ah training instructor ka si vekin training vawithum ka pe man. Vawikhat cu sunlai fangah, hnipuang sawp caanah KIA ih senli pa in thingphur dingah ralkap training kai lai pawl (dannsi) in tuah tir. Mipa pawl cu hmakhat ten an thleng manih, nunau fala pek tete ka farnu khukhri rual pawl cu an tlai deuh. Cutikah, vuak aw in tiih, a dikin ka hmulo ih, nuam ten ka vuak hai. Cutikah, senli pa cu a thinhengih keimah riangri napin mipi hmaiah in vuakih, khatin na vuak ding in ti. Ka ning a zat zet. Asinan a diklo ih ka hmumi cu ralram khalah ka tuah duhlo. Nehhnuah training ka pekmi pawl cun, ka parah lungawi thu in rak sim sal rero.\niii) Pakhat lala cu Naga ram ih thla 7 sunglai rawl eikhawp neilo ih rilrawngih kan um cuahco lai pawl an si. Khalai ah section pakhat ah mi 6-7 kan um ih kan ei dingmi cu fang pawng hrek lawng a si. Cucu bel tumpi ah ti tam tak le hngahcang thawn kan suangih, (khuaidann) in kan ei. Naga ram cu mipi hman rawl khawplo a siih, an vok pawl tla cu ei ding a um lo. Asinan, an vok pawl hmanin kan ek an ei duh ve ce lo, kan ek cu vok ek thawn abangaw tinak si cu.\nAsinan himi pawl ka tuarmi hi, keimah hrang lawng silovin, ka miphun le ka ram hrangih ka pek theitawk ka pek aw mi a si tikah, ka lung a hmui tuk. Ka tuar laiah cun a har tuk konan, ka di a riam zet. Tunitiangah tisa lam sinak ih ka porh aw nak bik cu ka nolai caan ttha kum 4 sung kan miphun le ka ram hrangih nunnak thapih ka rak ttuan ngam nak lawng a si.\nCT : CNF ah ziangtin na rak lut ih ziangvek tumtahnak na nei..etc.. in ruah aw?\nVTP : Himi thu cu a tlun lam ah malte ka lo sim zoih, ram le miphun ka duhdawt tuk ruangah ka rak lut tin a tawi zawngin lo sim men kung. March ni 13, 1988 a si ta in ka thei. Rgn ih 1st yr college ka kai lai ah, Rgn Univ Main Campus ih protest kan tuahih kaih ka tuar ihsin, ka thinlungah dothlengnak tuah duh nak lungthin a rak um zo. Insein thawnginn (prison) ah zaanli tlawngta thawngtel thawn kan tlak. Insein thawnginn pi ih, zaanli um cu, kumli vek tluk a si. Kan harsat zia sim ding a um lo. Pathian kil ven nakin himdam ten a ni 5 nakah ka suak thei sal. A tawi zawng cun Ka tumtah bikmi cu, ka no lai caan te hi ka miphun le ram hrangah ka pe aw theitawk pe aw kung tibak khalai ah tumtah nak dang ciamco ka nei lo.\nCT : CNF ihsin nan suahhnu Delhi lam ah ziangtivek in nan khawsa?\nVTP : 1993 January thla ah Delhi ka tlengih, UNHCR ah refugee status ngahin Bible tlawng ka kai. Secular hi kai ka rak duh vezet nan, khami lai dinhmun ah paisa tha in a rak tlinlo. Bible tlawng sungih um ka siih, cangvai nak dang simtlak ciamco ding ka nei lo ah a cang. Amah belte mah le tawkcio ah a ttul dandan in mai miphun le ram hrangah kan tuahmi hnihkhat tete cu an um ko.\nCT : Tuni ah kan miphun hrangah ziangmi na tuan rero lai?\nVTP : Himi ah malte hlanlai deuhah va kah ta sehla, tuih Lailun Foundation hi 1998-99 hrawngah CNF ih suakmi Falam mi le sa pawl ruahnak lak khawmin kan rak din, kum tampi ttuanvo lak in ti thei tawk ka rak ttuan ve. A tirah cun, politics lamih hmalak ding a duh kan rak um nan, ramsung lam tthangso nak focus sawnin kan feh pei tin u le pawlin an ti ih, ramsung lamah tla cu tampi hna kan ttuan suakmi a um. A lakih zohaw theinak Clinic Falamah kum mawi tawk kan rak tuah thei, cabu ttha zet pahnih Lailun in a suah. Tampi an um lainan, ka duhtawk hrih ding. Himi ka sim duh nak hi, Lailun Foundation hi santhar mino pawl in an theih ka duh ruangah a si. Sim tlak lo tete ka telnak an um hnuaihni ih, tu ciah ah cun, Chin Pawlpi, USA ah kan GS in in cawlsan ih AGS ihsin GS ah ka um. Asinan, hipawl hi cu a hming men an si. a ttuantu ngaingai cu kan mipi an si sawn.\nPathian hnenih ka rak dil ttheumi cu mi bawm va diltu sawn silovin, mi va bawm theitu si hi a si. Pathian thlasuah dawngin mibawm dinghi an um ringring. Zarhte le Cawlhni cawlcaan a tam sawn cu, bawm ttulmi tete bawm nak ah caan ka hmang sawn. Hipawl hi, zohmanih fialmi tla an si loih, zohman in tla an theilo dingnan, ka hrangah cun, hivek ih bawm a ttulmi kan miphun pawl bawm hi, miphun hrangah hnattuan taktak a si sawn in ka hmu. Ka bawm thei cin bawm dingin ka ready ringring.\nCT : Hriamhrei hmang lo in kan ram a thleng awk thei dingah na zum maw?\nVTP : Himi thusuh nak cu, simdan le hmuhdan tampi a um ko ding. Ka hmuh dan ah cun, kan ram cu tunitiang hriamhrei hmangin kan rak do ve rero konan, danglam nak ngaingai a um theilo cu si hi. Mipi sawnin harsat nak an tuar men abang. Curuangah lamzin dang deuh sawn a um ka zum. Cu lole hriamhrei kanneihmi kan hmang thiamlo sawn tla asi thei ko. Ram tampi hriamhrei hmangin thlengaw mi a um rualrual in hman ttulloih thlengaw khal a um thotho. Kan neihmi (ziang a va si khalah) kan hman thiam a thupi bikin ka thei.\nCT : Tulai ih kan miphun Chinmi hrangah a thupibik ti ih na ruahmi, political lam?\nVTP : Political lam hi ka tih thei zawng a si ve ciamco lonan:\nThupi bik cu a si lo men ding nan, ka cah aw duhmi cu Chinmi hi pawlkom din kan uar zetih, kan din pek ah cun, kan phur khawmin kan nuam nasa. A sinan, a rei cun, thuphan ah a cangih, ek tan in kan tan mai ttheu. Himi hi hma in sawn tir lo tu pakhat a si.\nPahnih nak ah cun, hotu le hruaitu kan nei sun tete hi somdawl kan thiam zet a ttul. Falam mi tamsawn cu kan upa/hotu/hruaitu pawl hi hnihsuah sai nak vekah tla kan hmang mai ttheuih, hihi hma sawn nak dingih in dodal tu pangan (virus) pakhat a si ti kan theih a ttha. A caklo mi kha caktir tum sawnlovin, tulthluk kan tum sawn ttheu.\nCT : Mi tampi in “thuphan simthiamnak siloin Pathian in Chinmi in duhdawt tuk ruangah UNHCR upa pawl thinlungah hna a tuan ih refugee dinhmun ah in pom, cuihlei ah ram thumnak ah in kuat hrih ” an ti, ziangtin na hmu ve?\nVTP : Pathian rawnbawl pakhat nih kan Pathian cu a ttha tukih, “Bawipa, thaizing refugee interview ka tuah dingin, thuphan per nak ah in bawm aw” an ti bang in kan Pathian cu a ttha tukih, in bawm thotho a ti. Ziang lam khal va sisehla, Pathian lamhruai nak cu a um si ko ding tin ka ruat. Asinan, thuphan per cu tha ka pe lo.\nCT : USA le ramtin ah Chin Mino tampi kan thleng ih kan Chin ram hrangah tuah ding ih na saduhthat in sim aw?\nVTP : Ramtin thleng kan mino pawlhi, saduhthah sak hman ttullo khawpin hna an ttuan sawn tin ka hmu. Curuangah tuih an ttuan kel ten Biaknak lamah siseh, Calai lamah siseh, nunphung lamah siseh an ttuan vivo ah cun, kei cu ka hna a ngam huahhi ko. Pakhat te a um mi cu remleng lawng focus lovin, kan ramsungah tuah/ttuan theimi hawlcio in, kilkip-tthangso nak tuahtum cio sehla tihi ka saduhthah pakhat a si.\nCT : Ca ngan na paihzet in kan lo thei, ca na ngan tikah “O” le “Aw” in na cangan a lo ti buai pang maw? Lole na duhduh in na thai kual mai lole zo cangan dan na zohthim deuh?\nVTP : Calai lam ah hin, keicu sim ding ka neilo. Keimah lala hman, ramleng thleng hnuih Laica ngan thiam ka si. Phun 8 ihsin kawlram ah tlawng ka kaiih, Laica ka rak thiamlo nasa. Nu le pa cakuat ngan hmangah kawlca in ka rak ngan ttheu. Asinan, ka upa hnuah ka thiam sal. Curuangah Laica ka siar thiamlo/ka ngan thiamlo tipawl tla Laica cu a ol tuk, zirah cun thiamtheih mai a si ti thazang ka pe duh. “O” le “AW” ah buainak ka neilo maw ka ti ding, buainak ding caang ka thiamlo sawn maw siding. Cangan dan zohtthim mi bik ka nei lo.\nCT : Chin mino tampi in kan tong, kan calai ah nasazet in tan kan lak ih, ruahnak in pe hnik ke?\nVTP : Kan mino pawl calai nan duhzia ka hmuhi, ka lung hmui bikmi a si. Curuangah ttan la sinsin uh, Chin ca in news, bulletin, magazines, cabu a phunphun suak sinsin seh. Zo a ngan tamtam, zo a suah tamtam tin tthatnak lam ah zuamaw sawn uh si. Pakhat le pakhat cabu kan suahmi thapek thiam in siarsak thiam aw uh si ti hi ka lo cah duh thei tawk a si.\nCT : USA ah thlengthar tampi in kan Lai tong in Pathian biakkhawmnak an ngai zet, ziangruangah miphun dang malte karlak ih um ruangah kan tong in biakkhawmnak an nei thei lo a si pei? Kan new generation ah kan miphun a hlo vivo mai lo ding maw, Biakinn lawng kan ton awk theinak a si fawn?\nVTP : Himi thusut nak hi nan thei sual deuh teh a si pei maw? USA ih Chinmi a hlawm ih um nak ah cun mai ttawng ciarin Pathian biakkhawm nak kan nei ttheh sisi. Indianapolis ah tla cu Chin ttawng hmangmi biakinn 12 lenglo lai kan um zo. Na sim vekin, ramleng ah cun Biakinn hi kan ttawng zirnak bik le thiam theinak bik hmun cu a si.\nAsinan, a thupi bikmi pakhat lala cu, nu le pa hi an si bik. Inn sungsang ah fek zetin mai ttawng ciar fa le kan hmang pi ah cun, khuiram khalah um sehla, kan ttawng kan hngilh dah lo ding. Mai ttawng thiamlo cun, mai miphun sungah kan ngam lo, kan nuam aw lo, ngainat nak a hlo deuh rori. Curungah Biakinn ih mai ttawng hman theilo hrangah cu, inn lamah fek zetin mai ttawng hman cio kan tumpei. Kan upa saya pakhatin nan ni cu Laimi nan tampi ih nan fa le Laittawng an hman theiih an thiam thei in ti. Cucu thil diklo a si. Kan fa le pawl hi an mah le an mah rualpi thawn an biakaw le mirang an hmang nasa zo. Kham an harsa zet. A thupi sawn le kan ttawng an zirnak hrampi ngaingai cu inn sungsang, nu le pa hnen ihsin a si sawn ti kha kan thei fiang ka duh.\nCT : Chinmi (USA) ih thleng pawl hrangah moral support a tul biknak san le ziangtin rem ding ti ih na saduhthat le tuah rero lai mi teh a um maw?\nVTP : Kei ka hmuh dan ah cu, mi pakhat nuncan/ziaza/khuaruah/umdan (moral) a dik lo ah cun, cumi nu/pa ih thusim mi cu lakding a um hmanah a nun ah cawn ding a umlo le cu ngai ka paih lo. Mipakhat cu thusim a thiam ciamco lo mending. A sinan, a nuncan/ziaza ah cawn tlak a um ah cun, nuncan/ziaza lak tlak lo nu/pa ih nazi pakhat sung thusim hngakin hmual a neiin, cawn ding a tam sawn. Cucu (moral) ih thupit nak cu a si.\nZohman hua sianglo ten, timen sehla, keimah ka unau pawl tla an tel thotho. Chinmi tamsawn cu thuphan a mawitawk sim ruangih ram thumnak thleng kan tam. Cumi ka sim duh nakcu, thuphan kha thungai vekin rak simtam zo tikah, ram thum nak thleng tik khalah, (habit) ih hmang zawngsang lanta an um. Cucu thil tthalo zet suak tirtu a si. USA ah himi hi, hmun tampi ah inteek mirang pawl in kan mizia an thei vivo thlang. Himi in miphun hrangah thil ttha lo zet a suahpi rero zo.\nKan tuah thei dingmi cu, biaknak lamah nasa zetin (moral) lam thupit zia zirnak kan saya/upa pawl in neipi thei sehla. Cubakah, mimal cio in kan focus mi thleng a ttul ah cun, thleng hrehlo sehla. Ti duhmi cu mipkhat in paisa ngahnak lawnglawng a focus ah cun, moral lam cu zianghmanah a ngai pawimawh lo thei. Curuangah paisa kha a thupi lo tinak si lovin, paisa hngakih thupi sawn minung nunnak (life) ah tampi a umlai timi thei fiangih kan focus mi thleng thiam tla a pawi mawh in ka hmu. A tampi lai nan, tuttum ah cun hivial hi ka sim theitawk si sehla.\nCT : Chin mino Hlasak thiam na fale Solomon le BJ tei unau ziangtivekin na support?\nVTP : Solomon le BJ hi support an tlaktluk in le an thiam tlukin ka support theilo cu pawi ka ti zet. Sumpai lam in sim tlak lo tete cu ka bawm ve hai. A tam sawn cu moral support hi si ka pe thei tawk. Pathian in saduhthah in in bawm thei tir leh ko ding. An number 1 fan cu keimah ka si ka zum.\nCT : Chin mino hrangah cah na duhmi?\nVTP : Cah ding a tampi nan, tawiten ka cah duh mi cu “Pathian ttihzah in Tangdawrh nak le Dinfel nak thawn Hmailam ah ke kar vivo tum uh si” tihi ka cah thei tawk a si. Atawi zawng cun, “Ding Fel nak thawn Hnattuan”.\nCT : A lo contact duh tu hrangah ziangtin?\nVTP : Inn Ph. (317) 784-2566, Office (317) 221-2114, email vpiang@yahoo.com leh vpiang@hhcorp.org.


Facebook le Instagram a thi lawk cu camkhat hrang Leilungpi a harhdam | Falam Online Media\nFacebook le Instagram a thi lawk cu camkhat hrang Leilungpi a harhdam\nSeptember 2, 2021 October 4, 2021 Ni Hnem Sung\t0 Comments\nLeitlun ih social media tumbik Facebook le Messenger cu himi ca kan ngan tiang (a siat thok hnu nazi 2 luan) Leitlunhuap hmun tamzet ah ong theih lo in a um.\nFacebook lawng siloin an mai ta a si thotho mi Instagram le WhatsApp pawl khal hman a theih lo. Culai ah nazi 2 sung lawngah Facebook stock zaṭek 5.5% a tlaniam.\nZiangruangah a siat ih ziangtiktiang a awh ding ti cu theih a si lo nan internet connection thuhla zirzoitu downdetector cun server lam a ciang lo ruangah a si tiah an tarlang.\nFacebook le social media dangdang a siat ih leitlunhuap mipi an buai cupco lai ah hriselnak lam thawn a pehpar mi website le leitlun hminthang miṭhenkhat cun camkhat hrang leilungpi a hrisel tiah an tarlang.\nFacebook (social media) le hriselnak\nMitamzet cun Facebook le social media dangdang hi thinnomnak ah hmang tum in khat le khat pehzomawknak ah an hmang. Asinan cuih lungawi thinnomnak cu a Lem a si ih lenglam ah hawipi thawn atakih pehzomawknak kan nei mi thawn tah ṭhim rual a si lo tiah mithiam pawl in an sim.\nSocial media hin camkhat hrang thinnomnak cu a suakter thei nan caan sau hrangah siatnak a suak ter sawn tiah zirzoinak neitu mithiamsang pawl cun an rel.\nSocial media le thinlung ruahnak lam thawn pehparmi zirzoinak neitu tamzet an um zo ih zirzoinak neitu zaṭek 98% cun caan sau hrangah thinlung le ruahnak lam lawng siloin bulpak nuntukhawsaknak tiang a khawng ban ti`n an hmusuak a si.\nCuih siatnak a suak ter mi cu ….\nThinlung le ruahnak lam a siat ter\nMawi ding ih tuah cawp mi zuk, video tivek kan hmu tikah mihiip dingin an tuah cawp/hrim mi a si ti kan theih hngilh ih kan mah thawn kan tah ṭhimaw tikah thinnaunak a suak ter.\nCuih thinnaunak cu caan sau hrangah hriselnak hrang tiang a ṭihnung tiah mithiam pawl cun an rel.\nLike duh ruangah le sumsaw ngah tam duh ah ruallepi thawn nuam zet vekih an um lai an zuk mi pawl cu thutak ah kan ruat ih komtu nei lo, ngaihsaktu nei lo vekah kan ruat aw. Cumicun kan thinlung a ciah neh ih caan a rei tikah mah le mah siatsuahawduhnak lungput tiang a suak ter. Social media hmangtuk ruangah thinlung lam buai in mah le mah awk that aw tu hmuh ding an tam zet zo.\nIhhmu khawp lo\nZaan siim pipi tiang social media kan hmang ih kan hmang rei cun kan thinlung a ciah neh tikah tu le tu kan bih leuhleuh.\nCutikah theih lo sungah tikcucaan a rak feh liam vivo ih kan theih man hlan ah khua a rak vang mei.\nTlawngkai/Hnaṭuannak kan feh tikah kan mode a fuh lo ih cangsualnak maw, thil zirmi ngaih sak thei lo tiang kan um. Cumi cu kan pum cawmnak khalah siseh, hmailam hrang fimzirnak hrang tiang bulpak nun a khawng ban thei. Cuih tlun ah ihhmu khop lo ih um ringring cu taksa le hriselnak hrang ah a ṭihnung zet a si.\nMah le mah kan siat suah aw\nLike le hminthan duh ah khawngaw, hliamaw thei dinhmun cangvaihnak tiang kan tuah. Cuvek cangvaihnak ruangih nunnak liam an tam zo ih hawiruallo ding khawp ih taksa siatnak tuartu khal an tam zo a si ………..\n← Mizoram cozah in Chin mi hrang lamzin kau zet in ong sak\nKalay-Gangaw karlak boruak a sosang ruangah theihṭulmi Tlangthannak an nei →\nSAC Ralhraang kut tuar in Chinmi 160 luan nunnak liam zo\nMizo santhuanthu ih Inn thupizet a Kaangral\nDecember 17, 2021 December 18, 2021 admin 0


Falam, Hrang Ṭhio Bualrawn Heel Ziin An Tuah Rero | Falam Online Media\nFalam, Hrang Ṭhio Bualrawn Heel Ziin An Tuah Rero\nFalam, Hrang Ṭhio bualrawn heel lamziin laihnak cu contact ngahtu Chinland Grace company in January 11 ihsin a ṭuan thok zo tiah theih a siih Lamziin laih hnaṭuan cu January 26 khalah an ṭuan pehzom vivo a si.\nBualrawn heel ziin cu Bualrawn thlanglam ah pee 400×12 sau kau dingin an tawlrel ih pee 500×12 sau sang cangdawl thawn 2020-2021 ramkulh Siipin budget ting 1552 cemliam ih tawlrel reromi a si.\n“Tuhlan ahcun Laizo khua hlun ziin lam feh ding cun bualrawnpi tan a ṭul. Lehpannak nei rero lai a si khalle mawṭaw le cycle an feh duh cun lehpannak puai tuah lai fang a si khalle cawlhṭul lawk dinhmun a si ṭheu”.\n“Atu lamziin laihmi an ṭhehsuak cun a remcang zet ding. Hrangṭhio bualrawn ah Lehpannak lole Puai pakhatkhat kan tuah khalle hnaihnokawk hran a ṭul nawn lo ding”.\n“Mipi hrang khalah a hnakhat zet. Puai lole lehpannak tvk tuah lai fang ih bualrawn tan ṭul cu a hreh um zet. Lamziin an ṭhehsuak hnu cun mipi hrang khalah siseh, bualrawn hmang ṭheutu hrang khalah siseh a hnathiang thlak zet ding a si” tiah Falam tualsungum mipakhat in a sim.\nHrang Ṭhoi Bualrawn heel ziin an lai ṭhehsuak cun mipi hrang khalah siseh, Bualrawn hmangtu hrang khalah siseh a ṭangkai zetding a si.\n← Falam ah Covid 19 Vaccine thleng fel zo\nMyanmar ram ih hman thok dingmi Covidsheild an soisel nak san →\nThantlang Peng CNLD Pyine Hluttaw No. 1 in Chin Chin Pekthang in a cuh ve ding\nJuly 14, 2020 July 14, 2020 Ni Hnem Sung 0


A Fala Thawn An Ṭhenawk Hnuah A Lungkuainak Thuhla Cu Tattoo In A Cal Padar Ah A Ngan – Meifar\nA Fala Thawn An Ṭhenawk Hnuah A Lungkuainak Thuhla Cu Tattoo In A Cal Padar Ah A Ngan\nTulai cu tattoo suai a lar zet, thil ziangkim hi tattoo suainak in an pholang. Leiltun lemcan thiam hminthang Will Smith in capoh thiam Chris Rock a beng lai khalah tattoo ih rak suai an um.\nThailand tlangval kum 20 mi Mr. Pannorthorn in a cal padar ah tattoo a suai cu mipi in mawi an ti lo tuk. A tattoo suaimi cu tattoo suai saktu in danglam a ti tuk ruangah online parah a pholang ih tisuar vekin a lar.\nA duhdawt zetmi a fala thawn thla 5 sung an thlunawk hnuah buainak an nei ih an ṭhenaw cu a lungkuai, curuangah a cal padar ah, “Duhdawtnak cu a naa, ka phuba laknak cu tattoo suai hi a si” tin a ngan. Tattoo a suai hlanah a nulepa hnenah an siannak a dil lawk ih a nulepa in ‘Na duhmi cu tuah ko aw, na zalennak a si’ an rak ti.\nAsinan a cal padar ah tattoo a suai cu an lungkim lo zet nan ti thei zianghman an neih nawn lo ruangah an zohliam men. Mr. Pannorthorn in, “Thla 5 sung ka koppi fala hrang lawngah tattoo ka suai lo, ka rak ton zomi fala zaten hrangah tattoo ka suai” a ti.\nThailand Ah Kawlram Mi 3 Cu An Hnaṭuannak Hmun Ah Thawsam In An Thi


Rawl an cahmi an va peknak ah an nupaten an kapthat, fate nauhakte an tansan - IHBURLEN\nRawl an cahmi an va peknak ah an nupaten an kapthat, fate nauhakte an tansan\nJuly 27, 2021 admin RAMSUNG THUTHANG, THUTHANG 0\nSAC ralhrang in Myanmar rampi thuneihnak a lak hnu Myanmar mipi pawl cu inn le lo, sumsaw le thilri siatsuahsak an si hleiah nunnak tiang derthawng in nitin caan hman a si.\nThenkhat cu ziang cangvaihnak khalih tel riai loin vanduai le malmak ah nunnak rak cantu khal an tor ve.\nTuni July 27 ah Myingyan Township ah riahsiatza vanduainak a thleng. Myingyan khawpi sung Phaza lamzin ih rawl dawrneitu nupate cu zo ti theih loin meithal in an kap ih an nupaten an thi, tiah theih a si.\nHitei’ nupa hi rawl order-tu an nei ih an va pe. An pek ngah hnu an kirsalnak lamzin ah meithal in an rak kap ih an nupaten an thi. Mipatu hi Ko Kaung Myat kum 29 a si ih a nupi hi kum 30 a si. Ko Kaung Myat tei’ nupa hin fehsanmi fate nauhak zet pahnih an nei.\nTualsungmi pakhat cun, “Hitei’ nupa hi zianghman an tuah lo, ziang cangvaihnak khalah an tel dah lo. An hnatuan ah an buai nitin men theu ih zo vek minung thawn khal kawmaw thei, nelum zet an si. An nupaten Danpauh le suatpioh (ဒန်ပေါက်နဲ့စွပ်ပြုတ်) an cah ih an va pe. An ra kirsal lam nazi 11 hrawngah lamzin ah an kapthat,” tiah a sim.\nMyanmar aiawh ih Japan Olympic fehtu mi (2) mualphoza in puantom zual lawng an hmabak\nHivek nunau na ton a si ahcun mi ih an lo cuh hlanah nei lohli aw (10)